text:
Türkmenistanyň Prezidentiniň Karary
Ýazylan wagty: 13 июня 2018 Ýazan NEXTTM
Türkmenistanyň Prezidentiniň Karary
Türkmenistanyň ýaşlarynyň arasynda ylmy işler boýunça geçirilen bäsleşigiň jemleri hakynda
Berkarar döwletimiziň bagtyýarlyk döwründe ýurdumyzda ýaşlarymyzyň ylymly, bilimli nesiller bolup ýetişmegi we häzirki zaman ylmynyň gazananlaryna mynasyp goşandyny goşmagy üçin ähli şertler döredilýär. Eziz Diýarymyzyň röwşen geljegi üçin ýokary bilimli, giň dünýägaraýyşly, hünärine ussat, başarnykly ýaşlary kemala getirmek biziň baş maksatlarymyzyň biridir. «Türkmenistanyň ýaşlarynyň arasynda ylmy işler boýunça bäsleşik geçirmek hakynda» Türkmenistanyň Prezidentiniň 2015-nji ýylyň 6-njy fewralynda çykaran 14109-njy Kararyna laýyklykda, ata Watanymyzyň zehinli ýaşlaryny ylymda, bilimde we täze tehnologiýalar boýunça has ähmiýetli we tutumly işlere höweslendirmek maksady bilen, şeýle hem Ylymlar güni mynasybetli, karar edýärin:
1. Şu ýaş alymlary we talyplary Türkmenistanyň Ylymlar akademiýasynyň we Türkmenistanyň Magtymguly adyndaky Ýaşlar guramasynyň Merkezi Geňeşiniň 2018-nji ýylda ylmy işler boýunça bilelikde geçiren bäsleşiginiň ýeňijileri diýip yglan etmeli we baýraklar bilen sylaglamaly:
1) Türkmenistanyň Ylymlar akademiýasynyň Tehnologiýalar merkeziniň nanotehnologiýalar barlaghanasynyň kiçi ylmy işgäri Merdangeldi Gulgeldiýewiç Amaniýazowy (1-nji orun — noutbuk DELL);
2) Halkara nebit we gaz uniwersitetiniň nebit we gaz pudagynyň ykdysadyýeti we dolandyrylyşy kafedrasynyň mugallymy Ýeňiş Taňrygulyýewiç Ýazlyýewi (1-nji orun — noutbuk DELL);
3) Türkmenistanyň Oguz han adyndaky Inžener-tehnologiýalar uniwersitetiniň dil öwreniş bölüminiň öwreniji mugallymy Selbi Hakmyradowna Akmyradowany (1-nji orun — noutbuk DELL);
4) Türkmenistanyň Daşary işler ministrliginiň Halkara gatnaşyklary institutynyň halkara ykdysady gatnaşyklary kafedrasynyň mugallymy Perhat Öwezmyradowiç Çaryýewi
(1-nji orun — noutbuk DELL);
5) Türkmenistanyň Ylymlar akademiýasynyň Taryh institutynyň Garaşsyz Türkmenistanyň taryhy bölüminiň ylmy işgäri Merdan Tirkeşowiç Nepesowy (2-nji orun — noutbuk LENOVO);
6) Magtymguly adyndaky Türkmen döwlet uniwersitetiniň botanika kafedrasynyň öwreniji mugallymy Göwher Baýryýewna Şyhgulyýewany (2-nji orun — noutbuk
LENOVO);
7) Türkmenistanyň Döwlet lukmançylyk uniwersitetiniň nerw keselleri we neýrohirurgiýa kafedrasynyň kliniki ordinatory Tumar Mämmetguly gyzy Gurbanberdiýewany (2-nji orun — noutbuk LENOVO);
8) S.A.Nyýazow adyndaky Türkmen oba hojalyk uniwersitetiniň bagbançylyk we gök ekerançylyk kafedrasynyň öwreniji mugallymy Oguljennet Annameredowna Durdyýewany (2-nji orun — noutbuk LENOVO);
9) Halkara ynsanperwer ylymlary we ösüş uniwersitetiniň žurnalistika kafedrasynyň öwreniji mugallymy Gözel Akmyradowna Pirmuhamedowany (2-nji orun — noutbuk
LENOVO);
10) Türkmen döwlet binagärlik-gurluşyk institutynyň fizika kafedrasynyň öwreniji mugallymy Babajan Hudaýberdiýewiç Bekmurzaýewi (2-nji orun — noutbuk LENOVO);
11) Türkmenistanyň Ylymlar akademiýasynyň Magtymguly adyndaky Dil we edebiýat institutynyň aspiranty Ahmet Myratdurdyýewiç Haşaýewi (3-nji orun — planşet
SAMSUNG);
12) S.A.Nyýazow adyndaky Türkmen oba hojalyk uniwersitetiniň maldarçylyk kafedrasynyň öwreniji mugallymy Ajapsoltan Annamuhammedowna Misekowany (3-nji orun — planşet SAMSUNG);
13) Türkmen döwlet ykdysadyýet we dolandyryş institutynyň bank işi kafedrasynyň mugallymy Oguljennet Kakadurdyýewna Berdiliýewany (3-nji orun — planşet
SAMSUNG);
14) Türkmen döwlet binagärlik-gurluşyk institutynyň kärhanalarda ykdysadyýet we dolandyryş kafedrasynyň öwreniji mugallymy Aýbölek Döwletgeldiýewna Öwezberdiýewany (3-nji orun — planşet SAMSUNG);
15) Türkmenistanyň Milli sport we syýahatçylyk institutynyň myhmanhana we syýahatçylyk hyzmatlarynyň ýörite menejmenti kafedrasynyň müdiriniň wezipesini wagtlaýyn ýerine ýetiriji Gülşat Dädebaýewna Pirjanowany (3-nji orun — planşet SAMSUNG);
16) Türkmenistanyň Goranmak ministrliginiň Beýik Saparmyrat Türkmenbaşy adyndaky Harby institutynyň terbiýeçilik işleri boýunça bölüminiň jemgyýetçilik guramalary bilen aragatnaşygy guramak boýunça ofiseri Kerim Nurmämmedowiç Myradowy (3-nji orun — planşet SAMSUNG);
17) Türkmenistanyň Jemagat hojalygy institutynyň çyzuwly geometriýa we inžener grafikasy kafedrasynyň öwreniji mugallymy Bäşim Annameňli ogly Şemiýewi (3-nji orun — planşet SAMSUNG);
18) Türkmenistanyň Döwlet energetika institutynyň himiýa we himiýa tehnologiýasy kafedrasynyň öwreniji mugallymy Ogultäç Haldurdyýewna Berdiýewany (3-nji orun — planşet SAMSUNG);
19) Aşgabat şäherindäki 11-nji orta mekdebiň 11-nji synp okuwçysy Rejepmät Rahmanberdiýewiç Godarowy (3-nji orun — planşet SAMSUNG);
20) Daşoguz welaýatynyň Köneürgenç şäheriniň ýaşaýjysy Humaý Parhadowna Aşyrowany (3-nji orun — planşet SAMSUNG);
21) Magtymguly adyndaky Türkmen döwlet uniwersitetiniň taryh fakultetiniň 4-nji ýyl talyby Maksat Meretgeldi ogly Meredowy (1-nji orun — noutbuk DELL);
22) S.A.Nyýazow adyndaky Türkmen oba hojalyk uniwersitetiniň oba hojalygynyň mehanizasiýasy fakultetiniň 3-nji ýyl talyby Gurbanmuhammet Hajyýewiç Gurbanowy
(1-nji orun — noutbuk DELL);
23) Türkmen döwlet ulag we aragatnaşyk institutynyň demir ýol fakultetiniň 5-nji ýyl talyby Merdan Baýramowiç Gurbangylyjowy (1-nji orun — noutbuk DELL);
24) Halkara nebit we gaz uniwersitetiniň geologiýa fakultetiniň 3-nji ýyl talyby Ogulşeker Derýaýewna Gurbanowany (2-nji orun — noutbuk LENOVO);
25) Türkmen döwlet ulag we aragatnaşyk institutynyň ulag gurluşygy we ykdysadyýet fakultetiniň 3-nji ýyl talyby Muhammet Çerkezowiç Nepesowy (2-nji orun — noutbuk LENOVO);
26) Döwletmämmet Azady adyndaky Türkmen milli dünýä dilleri institutynyň gündogar dilleri we edebiýaty fakultetiniň 3-nji ýyl talyby Gülälek Begençmyradowna Mukymowany (2-nji orun — noutbuk LENOVO);
27) Türkmenistanyň Içeri işler ministrliginiň institutynyň ýörite edaralar fakultetiniň 4-nji ýyl talyby Hangeldi Bäşim ogly Amangeldiýewi (2-nji orun — noutbuk LENOVO);
28) Türkmen döwlet binagärlik-gurluşyk institutynyň kompýuter tehnologiýasy we awtomatika fakultetiniň 5-nji ýyl talyby Sähragül Özbekbaýewna Gurbanowany (2-nji orun — noutbuk LENOVO);
29) Türkmen döwlet maliýe institutynyň salgytlar we salgyt salmak fakultetiniň 4-nji ýyl talyby Serdar Myratgeldiýewiç Bagşyýewi (2-nji orun — noutbuk LENOVO);
30) Türkmen döwlet medeniýet institutynyň kitaphanaçylyk we muzeý işi fakultetiniň 5-nji ýyl talyby Bäşim Jumageldiýewiç Muhyýewi (2-nji orun — noutbuk LENOVO);
31) Türkmenistanyň Döwlet çeperçilik akademiýasynyň nakgaşçylyk we taslama kafedrasynyň 4-nji ýyl talyby Zakirjan Şeripbaýewiç Babaýewi (2-nji orun — noutbuk LENOVO);
32) Türkmenistanyň Döwlet energetika institutynyň energo-tehnologiýa fakultetiniň 3-nji ýyl talyby Mekan Guwançewiç Hojaýewi (2-nji orun — noutbuk LENOVO);
33) Magtymguly adyndaky Türkmen döwlet uniwersitetiniň türkmen dili we edebiýaty fakultetiniň 5-nji ýyl talyby Mahym Ezizdurdyýewna Rahimowany (3-nji orun — planşet SAMSUNG);
34) Magtymguly adyndaky Türkmen döwlet uniwersitetiniň hukuk fakultetiniň 5-nji ýyl talyby Oguljahan Begmuhammedowna Durdyýewany (3-nji orun — planşet
SAMSUNG);
35) Halkara nebit we gaz uniwersitetiniň ykdysadyýet we dolandyryş fakultetiniň 3-nji ýyl talyby Altyn Çarymyradowna Ýazmyradowany (3-nji orun — planşet SAMSUNG);
36) Türkmenistanyň Döwlet lukmançylyk uniwersitetiniň kesel bejeriş fakultetiniň 5-nji ýyl talyby Mekan Çaryberdiýewiç Tozanlyýewi (3-nji orun — planşet SAMSUNG);
37) Türkmenistanyň Serhet institutynyň inženerçilik fakultetiniň 3-nji ýyl harby talyby Batyr Agamämedowiç Gurbanowy (3-nji orun — planşet SAMSUNG);
38) Türkmen milli konserwatoriýasynyň kompozisiýa-saz öwreniş we fortepiano fakultetiniň 4-nji ýyl talyby Mergen Ýagşygeldiýewiç Muradowy (3-nji orun — planşet SAMSUNG);
39) Türkmenistanyň Daşary işler ministrliginiň Halkara gatnaşyklary institutynyň halkara hukugy fakultetiniň 3-nji ýyl talyby Hemra Muratowiç Jepbarowy (3-nji orun — planşet SAMSUNG);
40) Türkmen oba hojalyk institutynyň agronomçylyk we weterinar lukmançylygy fakultetiniň 3-nji ýyl talyby Bobur Allaýarowiç Hudaýarowy (3-nji orun — planşet SAMSUNG).
2. Şu Kararyň birinji böleginde görkezilen maksatlar üçin çykdajylary Türkmenistanyň Prezidentiniň Ýaş alymlary goldamak boýunça gaznasynyň serişdeleriniň hasabyna maliýeleşdirmeli.
Türkmenistanyň Prezidenti
Gurbanguly Berdimuhamedow.
Okalan sany: 86 Jogaplar: ( 0 )


c: text/html

text:
«Oguzkent» myhmanhana toplumyna
Hoş geldiňiz!
Aşgabat şäheriniň has merkezinde ýerleşýän we owadan seýilgäh sazlaşyklary (ansambllary) bilen gurşalan, ýagyt we owadan myhmanhana toplumy özüniň myhmanlaryna türkmen paýtagtynyň ähli medeni we işewür ýerlerine barmagy teklip edýär. Daş-töweregi akgar mermerili köçelerde we ajaýyp seýilgäh ansambllerda 2010-njy ýylda açylan «Oguzkent» myhmanhanasy Türkmenistanyň gülläp ösýän paýtagtynyň nyşan alamatlarynyň biri boldy. Myhmanhananyň daş keşbi häzirki zamanyň ajaýyp bezeginiň energiýasyny şöhlelendirýär, şol bir wagtda onuň interýeri bolsa milli nusgaly (biçüwli) haşaýlygyň şöhle saçýan ajaýyplygy bilen utgaşýar.
Aşgabat şäherine haýran galdyryjy görküni berýän, interýerleriniň klassiki we häzirki zaman owadanlygy bilen ýerine ýetirilen 299 sany otagy, şol sanda 34 sany lýuks otagy we 14 sany Prezident lýuks otaglary Sizi baýlyk jümmüşi we häzirki zaman tilsimatlary bilen gurşap alar. Ajaýyp mermeriden suwa düşülýän otaglar telewizorlar bilen enjamlaşdyrylandyr we bu bolsa Size suwa düşýän wagtyňyz söýgüli programmalaryňyza seretmäge mümkinçilik berer. Myhmanhananyň ýanynda uzak wagt ýaşamak üçin 69 sany ajaýyp enjamlar bilen enjamlaşdyrylan apartamentli rezidensiýa bar.
Myhmanhana işewür adamlar, ýatdan çykmajak dynç alyşy geçirmek isleýän adamlar üçin hem oňat laýyk gelýär. Biz Size Konsýerja hyzmatlary we internete tölegsiz simsiz girmek üçin aýratyn serwis hyzmatlaryny teklip edýäris. «Okuzkent» muhmanhanasynyň ikinji gatynda ýerleşýän SPA eksklýuziw SPA dessurlaryny islendik häsiýetli we islegde saýlamak bilen owadanlyk we beden üçin ähli terepiýa hyzmatlaryny teklip edýär. Fitnes zaly, sauna, bugly otag, suw bilen owkalaýan (suw bilen massaj edýän) içki howuz, relaksiýalar üçin otag Siziň ruhy güýjüňizi dikeltmek üçin asuda rahatlagyňyzyň üstüni doldurar we lezzet berer..
Bu ýerde myhmanlara şäheriň has aňrybaşy restoranlary, myhmanhanyň iň soňky gatynda ýerleşýän, üýtgeşik täsirli minimalistik dekorly we Aşgabat şäheriniň ünsüňi çenýän panorama keşbi bolan, özboluşly morroka «Akal-Tekeden» ýokary fransuz aşhanasy bolan «La Table» restorana çenli restoranlar garaşýar. Siz özüňiziň agşamyňyzy goňşy «Lounge Barda» fortepianada çalynýan janly sazdan lezzet almak bilen dowam etdirip bilersiňiz. «Le Bar» düşmek bilen, Siz lezzet alyp we ýokary hilli firma kokteýlini ýa-da ajaýyp içgilerini içip we ýakymly sazlary diňläp bilersiňiz. Biziň tejribeli baş-aşpezimiz bolsa Sizi «Amy-Derýa» restoranynda irdenlik naharynda ýa-da günortanlyk naharynda aýratyn tagamly naharlar bilen hökmän begendirer..

robotstxt: allowed

filter: keep


text:
Türkmen döwlet çeperçilik akademiýasynyň ýanynydaky ýörite çeperçilik mekdebiniň mugallymy Saragt Babaýewe Türkmenistanyň “Hormatly il ýaşulusy” diýen dereje berildi. S.Babaýew bu derejä “Türkmenistanyň garaşsyzlygyny berkitmäge, milli däpleri we dessurlary ösdürmäge, halkyň agzybirligini we jebisligini pugtalandyrmaga, ýaş nesli terbiýeläp ýetişdi...
Awtor:
nazaroff
(Talyp)
|
Kategoriýa: Habarlar |
02.01.2018 05:35
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#112)


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Dünýä
Saturday, 07 April 2018 19:57
Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
Saturday, 07 April 2018 16:35
Sionist režiminiň jenaýatlary ýazgaryldy
Saturday, 07 April 2018 11:24
sionist režimiň Palestinalylara garşy hüjümleri dowam edýär
Friday, 30 March 2018 21:03
Owganystanda täze harby güýç döredildi
Monday, 26 March 2018 16:00
Ýemeniň raketa birligi Saud Arabystanyň howa menzillerini hüjüm astyna aldy
Saturday, 24 March 2018 17:01
rus resmileri John Boltonyň Trampyň maslahatçysy wezipesine bellenmegi barada howatyr edýärler
Thursday, 22 March 2018 17:15
Seýed hasan Nasrollah: Liwan Hezbollasynyň parlament saýlawlaryna gatnaşmagyndan maksat ýurdy ösdürmekdir
Thursday, 22 March 2018 17:07
Arabystanyň mirasdüşeri bilen Amerikanyň senatorlary bilen geçiren gepleşikleri
Sunday, 18 March 2018 21:01
Kabulow:Orsýet,Eýran we Hytaýa basyş bermek Amerikanyň Owganystanda yzarlaýan maksadydyr
Sunday, 18 March 2018 19:52
Ärdogan: Türkiýäniň harbylary Afrine girendirler
Sunday, 18 March 2018 18:52
Tehran-Daşkendiň gatnaşyklarynyň ösdürilmegi
Friday, 16 March 2018 20:03
merkezi Aziýa ýurtlaryň başlyklary terrorizme garşy göreşmek barada maslahat geçirdiler
Friday, 16 March 2018 19:50
Eýran, Orsýet we Türkiýäniň daşary işler ministrleri Astana maslahatynyň soňky beýannamasyny çykardylar
Wednesday, 14 March 2018 19:54
Gazagystan bilen Özbegistanyň arasynda hyzmatdaşlyk senetlere gol çekildi
Wednesday, 14 March 2018 19:34
Mýanmardaky musulmanlaryň ýenede gyrana berilmegi barada BMG-sy duýduryş berdi
Tuesday, 13 March 2018 20:56
Donald Tramp Amerikanyň daşary işler ministrni wezipesinden boşatdy
Saturday, 10 March 2018 19:49
Aşraf gani:Owganystan urşy töňkelen urşdyr
Tuesday, 06 March 2018 20:59
DAEŞ topary Owganystanyň demirgazygynda parahat ilatdan galkan höküminde haýyrlanýar
Sunday, 04 March 2018 20:01
Amerika Orsýet bilen GDA ýurtlaryň hyzmatdaşlyklaryny azaltjak bolýar
Saturday, 24 February 2018 21:02


text:
Türkmenistanda raýatlardan üç arkasy barada maglumatlaryň talap edilmegi adamlaryň durmuşyny kynlaşdyrýar, dürli bökdençlikleri döredýär. Azatlyk Radiosyna okyjylardan gelen hatlaryň birinde maýyp raýatyň üç arka barlagyndan geçmegi başarmandygy sebäpli işe ýerleşip bilmändigi we kömek puluny alyp bilmmeýändigi aýdylýar.
“Men bäş ýyl Aşgabatda okadym. Indem üç arka meselesi boýunça işe girip bilmän otyryn. Özüm maşgalaly, üç çagam bar, maşgalamy ekläp bilmän, ejesiniň öýüne iberdim, işe girip aýaklansam, birleşeris diýen karara geldik” diýlip, Azatlyk Radiosyna diňleýjiden gelen hatda aýdylýar.
Efirde adynyň tutulmazlygyny soran okyjymyz özüniň maýypdygyny, emma özüne döwlet tarapyndan kömek pulunyň berilmeýändigini habar berdi.
Diňleýjimiz özüniň üç arkasy baradaky maglumatyna degişli kynçylygynyň jikme-jiklerini mälim etmedi, diňe “40 ýyl mundan ozal bolan sud işine meniň nähili dahylym bar” diýip belleýär.
Türkmenistanda raýatlardan talap edilýän üç arka resminamasynda, adamyň ejesi kakasy, atalary we eneleri, babalary we mamalary barada jikme-jik maglumat soralýar. Üç nesle degişli garyndaşlaryň doglan we ýogalan seneleri, olaryň ýaşan ýerleri, işlän ýerleri, şeýle-de olaryň sud edilip-edilmändigi soralýar. Anketany doldurýan raýat görkezen maglumatlarynyň hakykydygyny tassyklamaly we gol goýmaly.
Azatlyk Radiosynyň Türkmenistandaky çeşmeleri üç arka barlaglarynda garyndaşlarynyň suda çekilmegi baradaky maglumatyň raýatlaryň işe alynmagyna esasy böwet bolýandygyny aýdýarlar.
“Meniň tanşymy Oguzkent myhmanhanasyna işe almadylar, sebäbi onuň kakasy sud edilipdir. Aslynda onuň kakasy Sowet Soýuzy döwründe sud edilmegine garamazdan, tanşymy işe almadylar” diýip, Azatlyk Radiosynyň aşgabatly çemesi aýdýar.
Türkmenistanda raýatyň üç arkasy işe ýerleşende, bir wezipeden başgasyna geçende, ýokary okuw jaýyna alnanda, orta mekdebe we hatda çagalar bagyna ýerleşdirilende barlanýar. Hatda Senagatçylar we telekeçiler bileleşi ýaly jemgyýetçilik guramalarynyň agzasy bolmak üçin hem şeýle sprawkanyň doldurylmalydygyny Azatlyk Radiosynyň çeşmeleri habar berýärler.
Şeýle-de, ýurtda häkimiýetleriň guramaçylygynda ýygy-ýygydan geçirilýän köpçülikleýin çärelere, prezidentiň öňüne çykmak we gül gowşurmak,
desgalaryň açylyş dabaralaryna gatnaşmak, sport we medeni çärelere gatnaşmak üçin saýlanan döwlet işgärleriniň, studentleriň we çagalaryň goşmaça üç arka barlagyndan geçýändigi habar berilýär.
Hususan-da, şu ýylyň sentýabr aýynda Aşgabatda geçirilen Ýapyk binalarda we söweş sungaty boýunça V Aziýa oýunlaryna döwlet işgärlerinden tomaşaçy toplamak boýunça häkimiýetler tarapyndan geçirilen çäreleriň dowamynda, saýlanan “dalaşgärlerden” üç arkasy barada maglumat berilmeginiň we olaryň öz maşgala taryhynyň “arassa bolmagyny” subut etmeginiň talap edilendigini, maşgalasynda jenaýat işine çekilen garyndaşlary bolan işgärleriň çärä goýberilmändigini “Türkmenistanyň Hronikasy” neşri hem habar berdi. Şeýle-de, neşriň maglumatyna görä, Türkmenistanyň garaşsyzlygynyň 26-njy ýyl dönümi mynasybetli çärelere gatnaşdyrlan çagalardan, üç arka maglumatlary ýygnalypdyr.
Şol bir wagtda-da, adamyň üç arka maglumatlaryndaky “kemçilikleri” hasaba alyp-almazlygyň häkimiýetleriň öz islegine görä bolup, işe alynýanyň garyndaşlarynyň sud edilmegine hem göz ýumulýan halatlaryň bolýandygyny Azatlygyň çeşmeleri aýdýarlar.
Türkmenistanda raýatlaryň üç arkasyny barlamak düzgüni 2003-nji ýylda girizildi. Türkmenistanyň şol wagtky prezidenti bu maglumatlaryň raýatlaryň ynamdarlygyny anyklamak üçin gerekdigini aýdypdy.
2011-nji ýylda orta mekdebe we 2012-nji ýylda çagalar bagyna alynýan çagalardan hem olaryň üç arkasy hakynda resminama talap edilip başlandy.
Türkmenistanyň raýatlarynyň üç nesline degişli garyndaşlary, şol sanda olaryň arasynda suda çekilenleri anyklamak boýunça düzgüniň raýatlary kemsidýändigini we olaryň Konstitusiýada kepil geçilen deňlik hakyndaky hukugyny depeleýändigini synçylar belleýärler.
Raýatlaryň üç arkasyny barlamak düzgüni Merkezi Aziýanyň Türkmenistandan başga hiç bir ýurdunda ýok.


text:
Azat Ýewropa/Azatlyk Radiosynyň we Ukrainanyň Birinji telekanalynyň bilelikdäki proýektiniň žurnalistleri Kiýewiň Žulýany aeroportunda ýüzi nikaply adamlar tarapyndan hüjüme sezewar bolandygyny aýtdylar. Habarçylar aeroporta Kiýewe barýan “Wybor Ukrainy” atly orsýetçi guramanyň lideri Wiktor Medwedçuk barada maglumatyň üstünde işläpdi.
AÝ/AR-nyň Ukrain gullugynyň “Shemy” proýektiniň habarçysy Myhaylo Tkaç 7-nji noýabrda agşam ýüzi nikaply adamlaryň žurnalistlere hüjüm edip, olaryň syýasatçynyň gelmegini wideo düşürmegine päsgel berendigini Facebook ulgamy arkaly mälim etdi.
“Olar öz tirsekleri bilen bizi ýençdiler, iterdiler, büdredip, kameraçymyzyň kamerasyny iki gezek elinden kakyp aldylar” diýip, Tkaç ýazdy.
Žurnalist hüjüm eden ýüzi nikaply adamlaryň, Žulyany aeroportunda Medwedçuk bilen işleşýän janpenalar bolmagynyň ähtimaldygyny belledi.
AÝ/AR-nyň Ukrain gullugynyň “Shemy” proýektiniň baş redaktory Natalia Sedletska Medwedçugyň janpenalarynyň žurnalistler toparynyň işine birnäçe hepde bäri päsgel berip gelýändigini aýtdy.
Medwedçuk Orsýetiň prezidenti Wladimir Putin bilen ýakyn şahsy gatnaşykdaky ukrain syýasatçysydyr.
Habar berilýän hüjüm barada Medwedçukdan we ukrain häkimiýetlerinden dessine kommentariý bolmady.


text:
Düýn, ýagny 19-njy martda Azatlyk Radiosynda türkmen häkimiýetleriniň Azatlyk bilen hyzmatdaşlyk edýän, habarlaşýan ýa-da maglumat ugradýan çeşmelerini yzarlaýandygy barada maglumat çap edildi. Azatlyk Radiosy öz çeşmeleriniň şahsyýetiniň howpsuzlygy boýunça çynlakaý tagalla edýär we olaryň gizlinligine aýratyn üns berýär.
Читайте также на русском
Düýn mälim bolan habarda, Türkmenistanyň Daşoguz welaýatynda türkmen häkimiýetleri hususan-da bilim-terbiýeçilik edaralarynyň işgärleriniň mobil telefonlaryny köpçülikleýin ýygnaýandygy, olary uçdan tutma barlaýandygy we howpsuzlyk gulluklarynyň Azatlygyň çeşmeleriniň ugruna çykandygy barada habar berildi.
Şeýle habaryň peýda bolmagy bilen düýn käbir okyjydyr diňleýjilerimiz Azatlyk bilen habarlaşmagyň howpsuzlygy boýunça howatyrlanmalaryň ýerlikliligi ýa-da däldigi bilen gyzyklandylar.
Azatlyk Radiosy öz habarçylarynyň we çeşmeleriniň howpsuzlygynyň üpjün edilmegi barada çynlakaý tagalla edýär. Azatlyk Radiosy bilen habarlaşýan çeşmeleriň we habarçylaryň şahsy maglumatlary diňe Azatlygyň direktoryna mälim bolup, ol hem maglumatlaryň goraglylygyna örän ünsli çemeleşýär.
Şol bir wagtyň özünde, Azatlyk Radiosy howpsuzlygyň has ýokary derejede üpjünçiligini we maglumatyň has berk goraglylygyny gazanmak üçin Telegram, WhatsApp we Signal ýaly telefon tilsimlerini ulanmagy maslahat berýär.
Aslyýetinde, Türkmenistanyň raýatlarynyň maglumat edinmek hukugy ýurduň Konstitusiýasynda kepillendirilýär. Türkmenistanyň Konstitusiýasynyň 42-nji maddasynda:
“Her bir adama pikir we söz azatlygy kepillendirilýär. Hiç kimiň adama öz pikirini erkin beýan etmegini gadagan etmäge, şonuň ýaly-da ony kanuna laýyklykda ýaýratmaga päsgel bermäge hukugy ýokdur.
Hiç kim özüniň pikirini we ynam-ygtykadyny beýan etmegine ýa-da olardan ýüz döndermegine mejbur edilip bilinmez.
Her bir adamyň döwlet ýa-da kanun arkaly goralýan gaýry syrlary özünde saklaýan maglumatlardan başga maglumatlary kanunda gadagan edilmedik usulda erkin gözlemäge, almaga we ýaýratmaga hukugy bardyr” diýilýär.
Şeýle-de, 19-njy martda çap edilen habarda howpsuzlyk gulluklarynyň Azatlygyň çeşmelerini tapmak üçin hususan-da bilim-terbiýeçilik edaralarynyň işgärleriniň el telefonlaryny ýygnap, olardaky maglumatlary barlaýandygy aýdylýar.
Beýleki bir tarapdan ýurduň Ýokary kanunçylygynyň 38-nji maddasy raýatlaryň şahsy maglumatlarynyň goraglylygyny kepillendirýär. Konstitusiýanyň agzalýan maddasynda:
“Adamyň özüniň razylygy bolmazdan onuň şahsy durmuşy barada maglumatlaryň ýygnalmagyna, saklanylmagyna, peýdalanylmagyna we ýaýradylmagyna ýol berilmeýär” diýilýär.”
Gaýtalap aýtsak, Azatlyk Radiosy öz çeşmeleriniň, habarçylarynyň hem-de redaksiýa bilen gatnaşyga geçýän okyjydyr diňleýjileriň şahsy maglumatlarynyň goraglylygyna aýratyn üns berýär. Hut şol sebäpden, Azatlyk bilen habarlaşmak, maglumat ýollamak, gepleşikleri diňlemek we websaýtdaky materiallar bilen tanyşmak, olary okamak hem-de redaksiýa bilen gatnaşyga geçmek howpsuzdyr.
Halkara hukuk goraýjy guramalary Türkmenistanda söz azatlygynyň gözgyny ýagdaýdadygyny hasabat berýärler.
“Freedom House” guramasynyň 2017-nji ýylda ýaýradan hasabatynda Türkmenistanda metbugat azatlygynyň derejesi “erkin däl” kategoriýada ýerleşdirilendir.
Şol bir wagtyň özünde, halkara hukuk goraýjy guramalaryň hasabatlarynda Türkmenistanyň metbugat we media atmosferasy Demirgazyk Koreýanyňkydan köplenç bir ýa-da iki diş ýokarda ýerleşdirilýär.
Bu aralykda, türkmen mediasy ýurduň ähli ugurlarda “bedew bady bilen” öňe barýandygyny nygtaýar. Beýleki tarapdan, Türkmenistanyň hökümet baştutany ýurduň media ulgamynyň bitirýän işlerini wagtal-wagtal tankyt edýär.


text:
Käte haýsydyr bir zerur maglumaty anyklamak üçin taryhyň gatlaryna salgylanmaly bolýarsyň. Sahypasy saralyp giden kitaplaryň gatlarynda geçmiş, beýik gülläp ösüşler baradaky ençeme maglumatlara nazaryň kaklyşýar. Merdana pederlerimiziň dünýä dolan at-owazasy barada gürrüň berýän kitaplaryň sahypalarynda türkmen zenanynyň mertligine, merdemligine ägirt döredijilik ukybynyň bolanlygyna şaýatlyk edýän taryhy maglumatlar bada-bat ünsüňi özüne çekýär. Geçmiş bilen şu günüň özboluşly hakyda ýumagyny çöşleýän şol hakykatlar türkmen zenanynyň tebigy dogumy, wepalylygy, mertligi barada söhbet etmäge itergi berýär. Zenanlarymyzyň öz ukybyny, aýratyn başarjaňlygyny sportuň dürli görnüşleriniň üsti bilen açyp görkezmekleri bolsa aýratyn guwandyryjy hadysadyr. Şonuň üçinem bu gün dünýä ýurtlarynda bolşy ýaly, biziň türkmen sportumyzyň ösmeginde zenan türgenlerimiziň hyzmatynyň bolmagy, olaryň uly ýaryşlarda ýokary netijeleri gazanmaklary ýaly ähmiýetli wakalary ýurdumyzyň taryhynyň sahypalaryna ýazýar.
Bagtyýar günleriň bizi Ýapyk binalarda we söweş sungaty boýunça V Aziýa oýunlarynyň geçiriljek günlerine barha we barha golaýlaşdyrmagy ähli türkmen türgenlerini uly wezipelere borçlandyrýar. Şol türgenleriň arasynda zenanlarymyzyň hem bolmagy aýratyn buýsandyrýar. Dogrudan-da, häzirki döwürde zenanlaryň sport hereketlerine işjeň goşulmagy, ýurdumyzyň sportdaky abraýynyň dünýä ýüzünde has-da rowaçlanmagyna uly goşant goşmaklary, olaryň Aziada — 2017-de ýokary netijeleri gazanjaklaryna bolan ynamy artdyrýar. Biz hem žurnalyň şu sanynda tennis sporty boýunça Milli ýygyndy toparymyzyň agzasy, Türkmenistanyň birnäçe gezek çempiony, Magtymguly adyndaky TDU-nyň daşary ýurt dilleri we edebiýaty fakultetiniň 2-nji ýyl talyby Güljan Muhammetgulyýewa bilen Aziada — 2017-ä taýýarlyk görşi, gazanan üstünlikleri, öňünde goýan maksatlary dogrusynda taýýarlan söhbetdeşligimizi okyjylara ýetirýäris.


text:
Gurnama
Howpsuzlyk ulgamynyň taslamasyny taýýarlamagyň hilinden başga, onuň işine geçirilen gurnama işleriniň hili hem täsir edýär. «DOGRULYK HJ» şereketiniň hünärmenleri islendik howpsuzlyk ulgamlarynyň gurnama işlerini öndürijiniň ähli talaplaryna we müşderiniň isleglerine, şeýle hem kesgitlenilen döwlet we korporatiw kadalaryna we düzgünlerine laýyklykda ýerine ýetirerler. Biz howpsuzlyk ulgamlaryny hem öz iş taslamalarymyz boýunça, hem beýleki taslama taýýarlaýjylar tarapyndan taýýarlanylan resminamalara görä gurnap bileris.
Gurnama işine başlamazdan ozal «DOGRULYK HJ» şereketiniň jogapkär işgäri müşderi bilen iş tertibini ylalaşýar we ony iş buýrujynyň degişli bölümleri we bölümçeleri, ýagny, howpsuzlyk gullugy, baş energetik, ulgam administratory, gorag bölümi we ş.m. bilen sazlaýar. Gurnama işleri bolsa, desganyň işgärlerine we gelýän müşderilere päsgel bermez ýaly, şeýle hem müşderimiziň şereketiniň işine täsir etmez ýaly ýerine ýetirilýär.
«DOGRULYK HJ» şereketiniň işgärler toparlarynda ähli gerek bolan ýöriteleşdirilen enjamlar we gurallar bar bolup, olar howpzulyk ulgamlarynyň islendik görnüşiniň (adaty, çylşyrymly ýa-da belentlik) gurnama işlerini ýerine ýetirmäge taýýardyrlar. Biziň tehniki hünärmenlerimiz ýokary tehniki bilimli bolup, gönüden-göni öndüriji firmalarda okuw geçýärler we AXIS (wideo gözegçilik) we TYCO (kabel ulgamlary) ýaly dünýä belli şereketleriň şahadatnamalaryna eýedirler. Hünärmen gurnama işgärlerimiziň uly iş tejribesi bolup, olar işini tiz ýerine ýetirýär we oňa uly jogapkärçilik bilen çemeleşýär.
Iş tejribämiziň dowamynda hiç bir müşderimiz howpsuzlyk ulgamlaryny gurnamak boýunça ýerine ýetirilen işlere şikaýat etmedi. Biz öz hünärmenlerimiziň işine doly ynanyp, howpsuzlyk ulgamlaryny gurnamak boýunça ähli işlerimize 3 ýyla çenli kepillik berýäris.


text:
Global Perspektiwa 39 Bilimiň Ähliumumy Ýörelgeleri
Ankara Ýyldyrym Beýazyt Uniwersitetiniň Syýasy ylymlar fakultetiniň Dekany Prof. Dr. Kudret BÜLBÜLüň mesele boýunja syny
Global Perspektiwa 39
Bilimiň Ähliumumy Ýörelgeleri 1
Adam maşgalasy älemde bilelikde ýaşaýar. Tapawutly ýaşaýyş durmuşlaryna eýe bolan halklar bilen taryhyň şol bir döwürlerinde dünýä gelendigimiz üçin bölüşmeli bolan köp sanly umumy aýratynlyklarymyz bar. Global apada durçar bolanymyzda haýsy dine uýýandygymyza, haýsy dilde gepleşýändigimize, haýsy kowma degişlidigimize garamazdan adamzat maşgalasynyň ählisi zyýan çekýär. Bir döwürde ýaradylmak ýakyn ýa-da uzak diýarlardaky adamlar bilen maglumat, medeniýet we ýaşaýyş taýdan özara tejribe alyşmagymyza sebäp bolýar. Ol hem käte ozalky döwürlerde ýaşap geçen ata-babalarymyzyň täsiri astynda galdykmy ýa-da döwürdeşlerimiziň täsiri astynda galdykmy diýlen soragy ýüze çykarýar.
Ankara Ýyldyrym Beýazyt Uniwersitetiniň Syýasy ylymlar fakultetiniň Dekany Prof. Dr. Kudret BÜLBÜLüň mesele boýunja synyny dykgatynyza ýetirýäris…
Sözi bilime getirmek isleýärin. Diňe bir öz ýurdumyzda däl, uzak diýarlardaky gowy ýa-da gowşak bilimli adamlar durmuşymyzy ýakyndan özgertme potensialyna eýe. Sowatsyz adamlar janly bomba öwrülip, sizi durmuşdan, hossarlaryňyzdan alyp bilýär. Tanamaýandygyňyza garamazdan sowatly adamlardan biriniň açyşy durmuşyňyzy ýeňilleşdirip bilýär.
Şeýlelikde bilim global faktorlardan biri, ähli ýurtlar üçin iňňän möhüm hem-de ýokançlydyr. Ýurtlardaky gowy ýa-da ýaramaz bilim ulgamy beýleki ýurtlara oňyn ýa-da ýaramaz täsir ýetiriji häsýete eýedir.
Biz bilim taýdan global derejede haýsy sepgide ýetdik?
Şübhesiz iňňän gowy derejede bolunan ugurlar bar. Emma men bu gepleşigimizde işiň oňyn bolmadyk taraplaryna üns çekmekçi.
Günbatara ser salanymyzda mekdeplerdäki jenaýatlary iki esse ýokary bolan ABŞ-da mekdepler günsaýyn kazarma öwrülýär. Kiçijik çagalary, ýaşlary öldürýänler esasan synp ýoldaşlary. Çaga ýaşdaky jynsylyk, kiçi ýaşda humar, içgi, neşekeşlik, maşgaladaky agzalalyklar, köçe çagalary, baýramçylyklarda-da ýada düşmeýän ýaşulylar…
Şertler gündogarda-da tapawutly däl. Jenaýatlaryň sany günbatardaky köp bolmasa hem kämilleşdirmeýän, durmuşa taýarlamaýan, erkin pikiri däl, köplenç ýat tutmaklyga esaslanýan, durmuşdan üzňe bilim ulgamlary…
Yslam dünýäsinde bolsa Aliýa Izzetbegowiçiň biri-birinden üzňelikden daşgary ünsi çeken esasy meselesi bilimdir.
Ýurtlardaky gowy ýa-da ýaramaz bilim ulgamy beýleki ýurtlara oňyn ýa-da ýaramaz täsir ýetiriji häsýete eýe bolýan bolsa, haýsy dine uýýandygymyza, haýsy dilde gepleşýändigimize, haýsy kowma degişlidigimize garamazdan nähili nesil ýetişdiriljekdigi boýunça umumy konsensusa eýe bolunmaly. Eger şeýle bolman halatynda adamzat maşgalasy dolulygyna howp astyndadyr diýmekdir. Has eşretli, ýagty dünýä üçin bilimiň ähliumumy kadalary bolmaly. Şol kadalara gözleg bilen, bilmiň maksadyny derňemek bilen başlap bileris.
Bilimiň maksady adamy durmuşa taýarlamak bolmaly. Nähili bilim almak isleýändigimiz aslyna seredilende durmuşa nähili garaýandygymyz, ýaşaýyş pelsepämiz bilen ýakyndan arabaglanşykly. Bilim pelsepämiz durmuş pelsepämiziň dowamydyr. Eger dünýäniň has adalatly, eşretli, adamlaryň sylaşykly bolmagyny isleýän bolsak, bilim hem şol maksadyny üpjün ediji häsýetde eýe bolmaly. Bilim diňe bir mekdepde bilim almak ýa-da döwrewap sowat öwrenmeklik däl. Şol sebäpli mekdep beýan edilen maksady iş ýüzüne geçirmegiň ýeke-täk ýoly däl, diňe serişdelerden biri.
Durmuş barada alada edip, weýan eden umumy maksadymyza goşulýan bolsaňyz, hemmeler üçin peýdaly bilimiň ähliumumy kadalaryna eýe bolup bileris. Şol başlangyç ýörelgeler nämelerden ybarat bolmaly?
- Adalat düşünjesini ornaşdyrýan bilim ulgamy
Haýsy şertlerde ýaşaýandygymyza garamazdan (adaty, döwrebap, postmodern ýa-da geljekde tapawutly häsýetlendiriljek şertlerde), özümizi nähili häsýetlendirsegem bilim adamlarda ilki bilen adalat düşünjesini ornaşdyrmaly. Hezreti Omaryň aýdyşy ýaly: “adalat döwletiň esasydyr.” Nemes pikirzadasy Kantyň beýan edişi ýaly “adalat ýok bolsa adamyň durmuşyna sarpa goýmak üçin zat galmaz”. İlki adalat, azatlygam deňligem şonuň düzümindedir. Elbetde adalat, hak, nähak barada adamzat maşgalasy birmeňzeş pikirlenmeýär. Emma adaladyň esasy sütünleri bellidir. Ähli dinlerde, ynançlarda, ideologiýalarda öldürmezlik, ogurlamazlyk, legal ýollardan gazanmak, erbetliklerden çetde durmak boýunça umumy utgaşyklyk bar. Şol çäkde başlangyç, orta, ýokary bilim derejelerinde ýa-da ähli bilim ulgamynda okuwçylarda ornaşdyrylmaly birinji düşünje laýyk bolup gazanmaklyk bolmaly, nähak ýerden baýamak däl. Adalada esasan onuň tersi bolan zulum arkaly düşünilýär diýilýän söz bar. Sagineliň we hemmeleriň işlemän, düzgünleri berjaý etmän netije almagyň yzynda ylgaýandygyny pikir edip göreliň. Emele geljek haos göz öňüňize gelýärmi?
Bilimde ýeterlik bolmadyk maglumat, sowat, tejribe tamamlanyp bilner. Emma bilimde ýüze çykjak adalat ýetmezligi (laýyk bolman gazanmak duýgusy) ömür boýy dolmaz.
Adalat duýgusy okuwçylarda okaýan döwürlerinde sowat arkaly däl, esasan bilim ulgamy we mugallymlaryň özüni alyp baryşy, durmuş tejribesi arkaly ösýär. Şol çäkde adalat sowat derejesinde däl, duýgy, düşünje we ynanç taýdan özleşdirilmeli. Ýüze çykarjak kynçylyklaryny bilip, adalatsyzlykdan, zulumdan, haksyzlykdan çetde durulmaly.
- Adamy hoşniýetli, oňyn garaýyşly ýetişdirýän bilim ulgamy
Bilim; päk ýürekli, ýagşy gylykly, durmuşa oňyn garaýan adamlary ösdürip, ýetişdirmeli. Entek durmuşyň baharynda bolandygyna garamazdan ähli zada umytsyz garaýan, çözgütsizligiň tarapynda durýan, başgalaryna ynamsyz çemeleşýän ýaşlary görýärin. Şeýle durmuşa çekip-çydap bolarmy eýsem? Şeýle negatiw garaýyş bilen haýsy gowluk bolar? Adam gowy görmeli, gowy seretmeli. İne şeýle bolanda gowy pikir edip biler. Elbetde gowynyň, gözeliň nämedigi, gowy adamyň kimdigi tapawutly medeniýetlere we ynançlara görä üýtgäp biler. Emma umytsyz bolmak üçin artykmajy bilen sebäbi bolan dünýäde gowy adam ýetişdirmegi maksat edinmegiň özem gymmatlydyr. Durmuşa oňyn çemeleşmegiň, adamyň ýaradylyşdan gowudygy, adamyň özi bilen, daş-töweregi bilen we beýleki adamlar bilen barlyşykly bolmagynyň iň esasy şertidir.
Durmuşa oňyn çemeleşmek, gowulygy pikir etmek iňňän gymmatly hem bolsa “Adalat” “gowydan” ilerde durýar.
Indiki hepde dowam etmek dilegi bilen…
Ankara Ýyldyrym Beýazyt Uniwersitetiniň Syýasy ylymlar fakultetiniň Dekany Prof. Dr. Kudret BÜLBÜLüň bilim we kämil adam ýetişdirmek baradaky synyny dykgatynyza ýetirdik.


text:
Habarlar
2018-nji ýylyň 14-nji oktýabry
Bütindünýä standartlar güni...
25-nji sentýabrda döwlet Garaşsyzlygymyzyň XXVII ýyllyk baýramçylygynyň öňüsyrasynda paýtagtymyzda hormatly Prezidentimiziň ýolbaşçylygynda Türkmenistanyň Halk Maslahatynyň birinji mejlisi geçirildi.
Nobatdaky “STANDART, HIL WE HOWPSUZLYK” žurnaly goýberildi
Gahryman Arkadagymyzyň başlangyjy bilen guralan «Amul — Hazar 2018» halkara eko-ralli-reýdi «Türkmenistan ― Beýik Ýüpek ýolunyň ýüregi» diýip şöhratlandyrylan ýylymyzyň ajaýyp sport wakasy bolup taryhyň sahypasyna ýazyldy. Garaşsyz, hemişelik Bitarap Türkmenistan döwletiniň halkara giňişligindäki sport abraýyny has-da ýokarlandyrmaga gönükdirilen bu ýaryş ata Watanymyzyň sport döwleti hökmünde ykrar edilýändigini nobatdaky gezek dünýä ýaýdy.
2018-nji ýylda (ýanwar-oktýabr aýlary) bellige alnan resminamalar barada MAGLUMAT
Standartlaşdyrmak, metrologiýa we sertifikatlaşdyryş boýunça Döwletara Geňeşiniň (MГС) 53-njy mejlisi geçirildi...


text:
Biziň hususy habarçymyz TDP-nyň Türkmenbaşy şäher komitetiniň başlygy Bibiaýşa Saparowa bilen söhbetdeş boldy.
Gül-güläleksiz ýazy aýdym-sazsyz toýy göz öňüne getirip bolmaýşy ýaly ýaşaýşy, bagty çagasyz göz öňüne getirmek, durmuşyň lezzetini çagasyz duýmak asla mümkin däl. Her ýylyň 1-nji iýuny çagalary goramagyň Halkara güni hökmünde bellenilip geçilýän ajaýyp seneleriň biridir. Göz guwanjymyz, ýagty ertirimiz bolan çagalaryň baýramçylygy her bir maşgala, her bir ata-ene üçin aýratyn şatlykly gündir. Çagalar olaryň bagtyýar durmaşda ýaşamagy barada alada biziň ýurdymyzda döwlet syýasatynyň esasyny düzýär. Mälim bolşy ýaly, biziň ýyrdymyz BMG-nyň çagalar gaznasy (ÝUNISEF) bilen ýakyndan hyzmatdaşlyk edýär. 1994-nji ýylda Türkmenistan BMG-nyň Çaganyň hukuklary hakyndaky konwensiýasyna goşuldy. Ýurdymyz çagalaryň ýaşaýşyny, goraglylygyny we ösüşini üpjün etmek boýunça bütündünýä Jarnamasyna, Çagalaryň halkara derejesinde ogurlanmagynyň raýat jähtleri boýunça Gaga konwensiýasyna goşuldy. Paýtagtymyzda, welaýatlarmyzda, ähli şäherdir obalarda iň häzirki zaman enjamlary, multimediýa we okuw tehniki serişdeleri bilen üpjün edilen çagalar baglary, mekdepler, sport merkezleri, enelermize we körpelermize saglygy goraýyş hyzmatlaryny amala aşyrýan “Ene mähri” saglyk merkezleri, Köpetdagyň sergin jülgelerinde, Awaza milli syýahatçylyk zolagynda çagalar sagaldyş we dynç alyş merkezleri bina edildi. Şu günlerde gözel tebigatymyzyň ajaýyp künjegine öwrülen Gökderede, Awaza milli syýahatçylyk zolagynda welaýatlardaky döwrebap çagalar sagaldyş-dynç alyş merkezlerinde tomusky dynç alyş möwsümine badalga berilýär.
Çagalary goramagyň halkara güni mynasybetli, Çagalar baýramçylygy gojaman Hazaryň kenaryny ýakalap oturan Türkmenbaşy şäherinde guramaçylykly geçirildi. Baýramçylyk mynasybetli Awaza milli syýahatçylyk zolagynda aýdym-saz, döredijilik we sport bäsleşikleri, şäheriň çägindäki Ruhyýet köşgüniň ýörite meýdançasynda ýaş suratkeşleriň arasynda “Bagtyýar döwrüň bagtyýar nesilleri” ady bilen surat çekmek boýunça bäsleşik geçirildi. Mekdep okuwçylarynyň gatnaşan bu çäresinde ýaş suratkeşler öz döreden eserlerini hödürlediler. Olaryň çeken her bir suratynda Türkmenistan Watanmyz, Beýik Ýöpek ýoly, ýurdymyzyň gözel tebigaty, Awaza milli syýahatçylyk zolagy we Türkmenbaşy halkara deňiz porty wasp edilýär.
TNGIZT-nyň Medeni-sport toplumynda “Gül diýarda bagtyýar siz çagalar” ady bilen geçirlen aýdym-sazly çäre hem örän guramaçylykly geçdi. Onda ýaşlar aýdym aýtdylar we tans etdiler. Ýokary ruhybeletlik derejesinde geçen bu çäränuň ahyrynda TDP-nyň Türkmenbaşy şäher komitetiniň ýadygärlik sowgatlary dabaraly ýagdaýda gowşuryldy.
Çagalaryň tomusky dynç alşy ýetip geldi. Awaza milli syýahatçylyk zolagynda dynç almaga ýurdymyzyň etrap-şäherlerinden gelýän ýaşlaryň sany artýar. Bu ýyl daşary ýurtly ýaşlaryň hem gelmegine garaşylýar. Şol maksat bilen “Daýanç” çagalar sagaldyş merkezinde we TNGIZT-nyň “Arzuw” sagaldyş merkezinde hemde beýleki ýerlerde geçiriljek dürli çäreleriň meýilnamalary taýarlanyldy. Häzir bu ugurda jemgyýetçilik guramalary, häkimlik we degişli edaralar bilen utgaşykly işler durmuşa geçirlip başlandy. Çagalaryň tomusky dynç alyşlarynyň ýatda galmagy üçin dynç almaga gelýän çagalary Türkmenbaşy şäheriniü gözel ýerlerine taryhy we ülkäni öwreniş muzeýine, Hazar döwlet goraghanasyna syýahatlary, deňizde gämili gezelençleri gurnamak, sportuň dürli görnüşleri, aýdym-saz dürli bäsleşikleri geçirmek hem göz öňüne tutulýar.
Durmuşymyzyň gülleri ynsanyň bagty bolan eýjejik çagalara bolan söýgi adamzadyň iň beýik duýgusydyr. Goý biziň her bir günimizi şatlyga öwürýän eýjejik çagajyklaryň gülki sesleri hemişe belentden ýaňlansyn!!!
Gül diýarda bagtyýar siz çagalar
Biziň hususy habarçymyz TDP-nyň Türkmenbaşy şäher komitetiniň başlygy Bibiaýşa Saparowa bilen söhbetdeş boldy.


text:
Ankaradan habar berlişine görä, Orsýetiň we Türkiýäniň arasynda baglaşylan ylalaşyga görä, Orsýet Türkiýäni özüniň S-400 kysymly ýer-howa raketalary bilen üpjün eder.
Aýdylmagyna görä, 2.5 million dollarlyk ylalaşyk Günbatarda aladalanma döretdi. Türkiýäniň NATO-nyň agzasy bolmagy sebäpli uçardan ulanylan bu ýarag sistemasy bileleşigiň goragyna gabat gelmeýär.
Käbir günbatar ýurtlary Orsýetiň Siriýada we Ukrainada dowam edýän uruşlardaky roly bilen baglylykda dartgynlylygyň dowam edýän wagtynda Türkiýäniň S-400 kysymly raketalary satyn almagyny NATO-ny kemsitmek hökmünde kabul etdiler.
Orsýetiň Rosteh döwlet korporasiýasynyň başlygy Sergeý Çemezowyň 27-nji dekabrda “Kommersant gazetine” aýtmagyna görä, ylalaşyk S-400 kysymly raketalar üçin dört batareýanyň üpjünçiligini öz içine alýar. Çemezow raketa sistemalarynyň 2012-nji ýylyň mart aýyna çenli Türkiýä beriljekdigini aýtdy.
S-400 kysymly raketa söwdasyna degişli ylalaşyk barada ilkinji gezek Türkiýäniň prezidenti Rejep Taýyp Erdogan sentýabr aýynda yglan etdi.


text:
G7-ä agza ýurtlar Skripal wakasy bilen bagly beýanat berdi
G7-ä agza ýurtlaryň Daşary işler ministrleri Britaniýanyň Solsberi şäherinde 4-nji martda ozalky rus içaly Sergeý Skripala we gyzy Ýuliýa garşy guralan hüjümi ýazgardy
Kanadanyň Daşary işler ministrliginden G7-ä agza ýurtlaryň Daşary işler ministrleriniň we ÝB wekilleriniň adyndan umumy beýannama berildi.
ABŞ-nyň hüjümiň jogapkäriniň Russiýadygyny beýan edýän beýannamasyny kabul edýändiklerini aýdan G7-ä agza ýurtlaryň Daşary işler ministrleri: “Russiýany Solsberidäki wakasy bilen bagly ähli soragalara jogap bermäge çagyrýarys” diýildi.
Beýannamada II Jahan urşundan bäri Ýewropada ilkinji nerw gazy maddasynyň bu hüjümde ulanylandygyna ünsler çekildi.
Himiki ýaraglaryň bir döwlet tarapyndan ulanylmagynyň halkara hukugyň aýdyň bir düzgün bozmasydygy we her kim üçin bir howp eme getirýändigi aýdylýan beýanatda: “G7 kada-düzgünlere esaslanýan halkara ulgamy goramaga we özgermetmäge borçlanýar. Russiýany Himiki ýarag ylalaşygyny düzgünlerini we BMG-nyň Howpsyzlyk geňeşiniň hemişelik bir wekili hökmünde jogapkärçiliklerini halkara parahatçylyk we howpsyzlyk üçin ýerine ýetirmäge çagyrýarys” diýildi.


text:
Türkmenistanda 2017-nji ýylyň başynda, ýyllyk sosial-ykdysady we medeni görkezijileri esasynda, ýurduň etrap-şäherleriniň arasynda bäsleşik yglan edildi.
Bäsleşikde Mary welaýatynyň Wekilbazar etraby ýeňiji boldy.
Gurbanguly Berdimuhamedow Mary welaýatynyň Wekilbazar etrabyny 1 million ABŞ dollary möçberindäki pul baýragy bilen sylaglamak hakyndaky karara gol çekdi diýip, TDH döwlet habar gullugy habar berýär.
Şeýle-de prezident 2018-nji ýylyň bäsleşigini yglan etmek baradaky karara gol çekdi.
ÇEŞME: Türkmenistanyň Hronikasy


text:
Birleşen Ştatlaryň Wekiller öýi eýranly protestçilere öz goldawyny beýan edýän, şeýle-de Eýranda iki hepdeläp dowam eden demonstrasiýalarda Tähranyň tutda-baslygyny ýazgarýan rezolýusiýany tas biragyzdan kabul etdi.
9-njy ýanwarda kanun çykaryjylar bu çözgüdi 415 agzanyň goldamagynda tassyklady.
Wekiller öýi Eýranda zalym hem-de korrumpirlenen režime garşy legitim we parahat protest çärelerine gatnaşan eýran halkyny goldaýar. Şeýle-de, palatamyz Eýranda hökümetiň öz halkynyň hukuklaryny gözgyny kemsitmegini ýazgarýar” diýlip, Wekiller öýüniň rezolýusiýasynda aýdylýar.
Şol bir wagtyň özünde Wekiller öýüniň kabul eden rezolýusiýasy Birleşen Ştatlaryň prezidenti Donald Trampyň administrasiýasyny Eýranda adam hukuklaryny bozýanlara garşy täze sanksiýa girizmäge çagyrýar.
“Eýran halkynyň arkasynda durmak bilen bir hatarda biz sanksiýalaryň halka gönükdirilmeýändigini olara düşündirmeli” diýip, Wekiller öýüniň Daşary gatnaşyklar komitetiniň başlygy Ed Roýs aýtdy.
“ABŞ-nyň sanksiýalary eýran halkyna däl-de, zulumkeş we durnuksyzlaşdyryjy režime garşy gönükdirilýär” diýip, ol sözüniň üstüni ýetirdi.
9-njy ýanwarda eýranly bir kanunçykaryjy hökümete garşy protestleriň dowamynda 3700 adamyň tussag edilendigini aýtdy. Ýokary lider Aýatolla Ali Hamaneýi “ABŞ-nyň we Britaniýanyň Eýranda bulagaýçylyk döretmek synanyşyklarynyň öňüniň alnandygyny” öňe sürdi.
Reformaçy kanun çykaryjy Mahmud Sadeginiň tussag edilenleriň sany barada mälim eden maglumatlary häkimiýetleriň bildirişindäki sanlardan çendenaşa ýokarydyr.
28-nji dekabrda ýurtdaky işsizlikden we resmileriň baş goşýan korrupsiýa hadysalaryndan nägile halk Eýranyň onlarça şäherinde protest çärelerine girişdi. Käbir demonstrasiýaçylar ýurtda yslam kanunlarynyň agalygyny saklap galýan konserwatiw dini ruhanylaryň we Hamaneýiniň tagtdan agdarylmagyna çagyryş etdiler.
Hamaneýi Twitter arkaly ýazan maglumatynda ýene-de daşary ýurtlary, şol sanda ABŞ-y we onuň ýaranlaryny protestleri guramalaşdyrmakda günäkärledi. ABŞ we beýleki hökümetler bu aýyplamalary ret edýär.
9-njy ýanwarda özüniň resmi Twitter hasabynda ýazan maglumatynda Hamaneýi: “ABŞ-a Britaniýa we daşarda oturyp Eýran Yslam Respublikasyny ýykmaga synanyşýanlara milletimiz ýene-de bir gezek ýüzlenýär: ‘Siz ýeňildiňiz, siz geljekde-de ýeňilersiňiz” diýdi.
Hamaneýi demonstrasiýaçylaryň käbir talaplarynyň “akýürekli we dogry talapdygyny” aýtdy. Ýöne ol bu sözlerini aýdyňlaşdyrmady.
Tolgunyşyklaryň dowamynda hökümetiň protestlere garşy alyp baran tutda-baslyklarynyň netijesinde 22 adam öldürildi.
Eýranyň Adam hukuklary boýunça Merkezi tussag edilen üç protestçiniň ölüminiň dokumentleşdirilendigini mälim etdi diýip, “Associated Press” 9-njy ýanwarda habar berdi. Tähranyň Ewin türmesinde bolup geçen bir ölüm hadysasyny häkimiýetler “öz janyna kast etdi” diýip düşündirýärler.
Şeýle-de, Tähranyň 235 km günorta-günbatarynda ýerleşýän Arak şäherinde tussag edilen bir adam öldi diýip, Adam hukuklary merkeziniň maglumatynda aýdylýar. Maşgala agzalary onuň kellesine “edil paltalanan ýaly” elhenç şikes ýetendigini aýdýar diýip, agzalýan Merkeziň maglumatynda habar berilýär.
9-njy ýanwarda Eýranyň sudy özüniň Mizan habar agentligi arkaly Arakda bolan ölüm hadysasyny tassyklady we ol ýerde ady agzalmaýan tussaglykdaky bir adamyň öz janyna kast edendigini mälim etdi.
Agzalýan merkez Tähranyň 460 kilometr günorta-günbatarynda ýerleşýän Dezful şäherinde wagtlaýyn tussaglykda saklanýan bir adamyň hem ölendigini öňe sürdi. Dezfuldaky ölüm hadysasy barada ondan ozal habar berilmändi.
Hamaneýi ýurtdaky protestler boýunça günäni Eýranyň duşmanlarynyň üstüne atdy. Ol özüniň Eýranyň ýörite gulluklarynyň hasabatlaryna salgylanýandygyny öňe sürüp, “bu hadysalary üçburçlyk häsiýetli strukturalar turuzdy” diýdi.


text:
Aşgabat, 18.02.2015. “Türkmenportal”.
Türkmenistanyň wise-çempiony, iki gezek Kubogyň eýesi “Ahal” AFK-nyň Kubogy ugrundaky ýaryşyň toparçalaýyn tapgyryna çykdy. Öz döwrüniň belli futbolçysy, häzir bolsa “Türkmennebitönümleri” baş müdirliginiň toparynyň baş tälimçisi Guwançmuhammet Öwekowyň ýolbaşçylygynda topar Omanyň sekiz gezek çempiony we dokuz gezek Kubogynyň eýesi Es-Sibiň “Fanjasyny” 2:3 hasabynda ýeňmek bilen, şeýle üstünlige eýe boldy.
Duşuşygyň ykbalynyň bir oýna baglydygyny nazarda tutup, türkmen futbolçylary eýýäm 7-nji minutda hasaby açdylar. Ýene-de şu ýyl “Galkan” futzal toparyndan “Ahala” geçen Altymyrat Annadurdyýew hasaby açdy. 41-nji minutda Arkalaşygyň Kubogy — 2015-de Türkmenistanyň ýaşlar ýygyndy toparynda (U-23) öz ynamly oýny bilen ýatda galan Gurban Annaýew ikinji pökgini geçirdi — 2:0.
67-nji minutda 11 minut mundan öň oýna giren Ibrahim Ndione bir jogap pökgüsini geçirdi. Ýöne aradan 8 minut geçip-geçmänkä Rahmet Şermetow hasaby 3:1-e çykardy. 83-nji minutda “Fanjanyň” düzüminde oýna giren ýene bir oýunçy — Bilal Dangur hasaby birneme ýygyrdy — 2:3. Ýer eýelerine hasaby deňlemäge duşuşygyň iň gowy oýunçysy diýlip yglan edilen “Ahalyň” derwezeçisi Akmyrat Gurbanow päsgel berdi.
2004—2007-nji ýyllar aralygynda türkmen toparlary AFK-nyň Kubogy ugrundaky ýaryşyň toparçalaýyn tapgyryna gatnaşypdylar.
Ine, 8 ýyldan soň bu ýaryşa ilkinji gezek gatnaşýan “Ahalyň” üstünligi netijesinde türkmen futbolynyň bu abraýly bäsleşigiň toparçalaýyn böleginde çykyş eder.


text:
Aktual Analiz 30
Terror guramasy “NSU” baradaky kazyýet işi, rasizm we islamafobiýa
Terror guramasy “NSU” baradaky kazyýet işi 5 ýyl soň tamamlanan hem bolsa, şübheler we näbellilikler dowam edýär. Terror guramasy NSU-dan netije çykarjakdygyny öňe süren nemes hökümetinde we jemgyýetinde bolsa rasizm we islamafobiýa barha ýaýbaňlanýar.
Germaniýada 8 sanysy türk jemi 10 adamy öldürmekde, bank soýmakda we bombaly hüjümleri guramakda aýyplanan Nasional sosialist terror guramasynyň kazyýet işi tamamlanyp barýar. Mýunheniň ýokary ştat kazyýetinde 5 ýyldan gowrak dowam eden kazyýet işiniň esasy günälisi Beat Zşap bilen birlikde gurama kömek beren 4 adamy sud edildi. Zşap ömür boýy azatlykdan mahrum edildi. Beýleki 4 raýata dürli möhletlerde azatlykdan mahrum edilme jezalary berildi.
Syýasat, Ykdysadyýet we Jemgyýet Gaznasy SETA-nyň ylmy barlagçysy, ýazyjy Ahmet Ajunyň mesele boýunça synyny dykgatyňyza ýetirýäris.
Prokurotura we Germaniýanyň howpsyzlyk gulluklary terror guramasy NSU-nyň 3 adamdan ybaratdygyny beýan edýär. Beat Zşap bilen birlikde NSU-nyň beýleki agzalary Uwe Bohnhard we Uwe Mundlosyň 2011-nji ýylyň 4-nji noýabrynda banky soýandan soň gizlenen karawanlarynda öldürilmekleri we olaryň öz janlaryna kast edendikleriniň öňe sürülmegi köp sanly şübhe döretdi. Şeýle-de NSU baradaky kazyýet işiniň baş günäkäri Beat Zşapyň NSU-nyň agzalarynyň ulanan soňky öýüni oda berenden birnäçe gün soň polise boýun egmegi we terror guramasy NSU-nyň Konstitutsiýany goraýyş guramasy bilen arabaglanşykly bolmagy kazyýet işiniň käbir gizlin taraplarynyň bardygy dogursyndaky şübheleri güýçlendirdi. Esasanda Germaniýanyň içerki howpsyzlyk gullugy bolan Konstitutsiýany goraýyş edarasynyň NSU bilen bagly 130 delony ýok etmegi, NSU-nyň aňyrsyndaky ähli hakykatyň hiç haçan ýüze çykmajakdygyny görkezýär. Şeýlelikde degişli aklawçylar terror guramasy NSU-nyň 3 adamdan ybaratdygyna ynanmaýar.
NSU işiniň tamamlanandygyna garamazdan howpsyzlyk gulluklarynyň, esasanda Konstitutsiýany goraýyş guramasynyň aslyna seredilende NSU barada näme bilýändigi soragynyň jogaby tapylmady.
Terror guramasy NSU tarapyndan edilen jenaýatlardan soň nemes howpsyzlyk gulluklary ilki bilen ejir çekeniň hossarlaryndan şübhelenipdi we rasist jenaýat bolma ähtimallygyny kabul etmändi. Nemes mediasy bolsa terror guramasy NSU-nyň ýüze çykmagyndan ozal edilen jenaýatlary “döner jenaýatlary” hökmünde häsýetlendiripdi. Nemes howpsyzlyk gulluklarynyň ähli maglumatlara sowuk-sala çemeleşmekleri we jenaýatlaryň aňyrsynda rasist terror guramasynyň durýandygy baradaky ähtimallygy ünsden düşürmegi sebäpli terror guramasy NSU uzak ýyllaryň dowamynda jenaýatlaryny dowam etdirdi we jemi 10 adam pida boldy.
Terror guramasy NSU işiniň tamamlanmagy bilen birlikde şol bir wagtda Germaniýadaky rasizmiň we islamafobiýanyň ýaýbaňlanmagynyň görkezijisi bolan aşa sagçy AFD partiýasy jemgyýetçilik seljermelerine görä nemes syýasatynda iň uly goldaw berýän 2-nji partiýa derejesine göterildi. AFD-niň 2-nji partiýa derejesine göterilmegi bilen bilrikde rasizmiň we islamafobiýanyň nemes syýasatynda hem-de nemes jemgyýetinde ornaşandygyny aýtmak ýalňyş bolmaz. Uzak möhletden bäri jemgyýetde bar bolan daşary ýurtly duşmançylygy we yslam garşydaşlygy indi AFD bilen has-da mese-mälim duýulmaga başlady.
Emma diňe bir AFD-niň güýçlenmegi däl, şol bir wagtda hökümete şärik bolan Hristiýan sosialistleriň hem AFD-niňkä meňzeş pozisiýa eýeläp daşary ýurt duşmançylygyna we islamafobiýa meçew berýän diskurslara eýe bolmagy hem-de iş alyp barmagy Germaniýanyň özgerendigini görkezýär. 2-nji Jahan urşundan bäri nemes jemgyýetinde ilkinji gezek rasizm we belli bir dine garşy duşmançylyk şeýle güýçlendi.
Nemes jemgyýetiniň özgerendigini görkezýän beýleki bir görkeziji bolsa Nemes milli komandasy. 2014-nji ýylda dünýä çempiony bolan Nemes milli komandasy uzak ýyllaryň dowamynda integrasiýasynyň we köp medeniýetli ýaşaýyşyň üstünligi hökmünde görülýärdi. Mesud Özil, Ilkaý Gündogan, Sami Khedira, Lukas Podalski, Jerome Boateng ýaly köp sanly migrant maşgalalaryň çagalary Nemes milli komandasy üçin der döküpdi. Emma Nemes milli komandasy hem rasizmden öz nesibesini aldy.
Ilkinji uly skandal AFD-niň başlygy Aleksandr Gaulandyň “Millet Boatengi” goňşulykda islemeýär” diýlen beýanaty bilen ýüze çykypdy. İkinjisi bolsa Mesud Öziliň we Ilkaý Gündogdynyň Türkiýäniň Prezidenti R.T.Erdogan bilen Britaniýada surat aldyrmagyndan soň başdan geçirildi. Şeýlelikde Nemes milli komandasynyň Russiýada dowam edýän dünýä kubogynda toparara bäsleşikde ýeňilmeginiň jogapkäri hökmünde Mesud Öziliň prezident Erdogan bilen aldyran suraty yglan edildi.
Syýasat, Ykdysadyýet we Jemgyýet Gaznasy SETA-nyň ylmy barlagçysy, ýazyjy Ahmet Ajunyň mesele boýunça synyny dykgatyňyza ýetirdik.


text:
Şu gün ýurduň nebitgaz toplumynyň Merkezi binasynda Türkmenistanyň Ministrler Kabinetiniň Başlygynyň orunbasary Myratgeldi Meredowyň ýolbaşçylygynda ýurt Garaşsyzlygynyň 27 ýyllyk şanly baýramçylygy mynasybetli döwlet sylaglaryny we hormatly atlary gowşurmak dabarasy geçirildi.
Türkmenistanyň Prezidenti Gurbanguly Berdimuhamedowyň Kararyna laýyklykda, ýurduň ykdysady mümkinçiliklerini we halkara abraýyny artdyrmakda, senagaty, nebitgaz toplumyny depginli ösdürmekde döwlet maksatnamalaryny iş ýüzünde amal etmekde gazanan uly...
2018-nji ýylyň 1-3-nji oktýabry aralygynda “Awaza” MSZ-nyň Kongress merkezinde Heavy Caspian: Turkmenistan I halkara maslahaty geçiriler. Forumda Türkmenistana agyr we umumy ulanylýan ýollardan daşap bolmaýan ýükleri daşamagyň hem-de olary oturtmagyň meseleleri, şol sanda Türkmenbaşy portunyň mümkinçilikleri, gara ýollar we demir ýol düzümleriniň ýagdaýy ara alnyp maslahatlaşylar.
Agyr we gabarasy bellenilen çäkden uly ýükleri daşamak ulgamynda öňdebaryjy...
2019-njy ýylyň 1-nji ýanwaryndan başlap, Türkmenistanyň ilaty elektrik energiýasy, gaz, agyz suwy we nahar duzy bilen ýeňillikli we elýeter bahalardan tölegli esasda üpjün ediler. Degişli karara Prezidenti Gurbanguly Berdimuhamedow 25-nji sentýabrda gol çekdi.
Resminamada bellenilişi ýaly, bu çözgüt «döwletimiziň ähli ugurlarda durnukly we ulgamlaýyn ösüşini gazanmak, binýatlyk çeşmelerini rejeli...


text:
Eýranda ýaşaýan türkmenleriň ilat sanynyň 3 milliona golaýdygy çak edilýär. Eýranyň pars çeşmelerinde "Deşti Gorgan“ diýilýän sebite türkmenleriň arasynda "Türkmensähra“ diýip at berilýär.
Azatlyk Radiosy bilen habarlaşýan eýranly diňleýjilerimiziň öňe sürmegine görä, esasan-da ýaş nesil Eýranda, öz milli taryhlarynyň okadylmaýandygy sebäpli, Türkmensähra türkmenleriniň hak-hukuk göreşiniň taryhy tejribeleri barada kän zat bilmeýär. Şonuň üçin hem olar aktiwistler bilen bir hatarda bu ugurdaky maglumatlaryň ýatladylmagyny haýyş edýärler.
Azatlyk Radiosy "Dünýä türkmenleri" gepleşiginiň bu sanyny diňleýjileriň isleglerini nazarda tutup, Eýrandaky türkmenleriň hak-hukuk göreşiniň tejribelerine we adam hukuklary ýagdaýyna gönükdirýär.
Gepleşigi diňläp, bu ugurdaky tejribeleriňizi we garaýyşlaryňyzy aşakdaky foruma teswir görnüşinde galdyryp bilersiňiz.


text:
Futbol çempionatymyzyň 20-nji tapgyrynyň çäginde geçiren duşuşyklaryny ýeňiş bilen tamamlan "Ahal" hem-de "Altyn Asyr" toparlary eýeleýän öňdäki orunlaryny saklap galdylar. Türkmenbaşy şäheriniň ýerlisi "Şagadam" Balkanabadyň "Nebitçi"sini kabul etdi. Bu duşuşykda Begenç Annagurbanow bilen Hemra Amanmämmedowy...
Awtor:
DrWaltBishop
(Wasýok)
|
Kategoriýa: Sport |
20.09.2018 21:00
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#201)


text:
Salam Öwrenmeli saýtynyň hormatly okyjylary. Men Öwrenmeli saýtynyň ýazyjysy Ilhan Dowranow. Men şu gün size Microsoft Excel-de diagramma gurmagyň usullaryny öwretjek.
Microsoft Excel – bu ofis programmalarynyň arasynda meşhurlyk gazanan programmalaryň biri bolup, ol dünýäniň iri we kiçili ofislerinde giňden ulanylýar. Microsoft Excel-i esasan hem, ekonomika ugry boýunça işleýän adamlar giňden ulanýarlar. Meselem, ekonomistler her iş gününde, müňlerçe hasabatlary taýýarlap, hasabatlary boýunça iri we kiçili konferensiýalarda çykyş edýärler. Olar öz hasabatyny has aýdyňlaşdyrmak üçin, Microsoft Excel programmasynda diagrammalary gurýarlar. Ýagny, diagrammalaryň üsti bilen olar öz hasabatyny açyk düşündirip bilýärler. Diagrammalar hem birnäçe geometriki şekilleriň üsti bilen ýasalýar we olary şeýle toparlara bölýärler:
- Gistogramma
- Grafik
- Tegelekleýin diagramma
- Çyzyklaýyn diagramma
- Çäkleýin diagramma
- Nokatlaýyn diagramma
Esasan hem şu ýokardakylar has giňden ulanylýar. Geliň indi, diagramma nädip gurmalydygyny öwreneliň. Biziň şu günki taýýarlamaly hasabatymyz “05.12.2017 şu senede okuwçylaryň okuwa gatnaşygy barada hasabat”. Bu hasabat esasan hem mekdeplerde taýýarlanýar. Bu hasabaty taýýarlamazdan ozal biz mekdepde umumy synplaryň sany we olarda okaýan okuwçylaryň jemi sanyny bilmeli. Bu maglumatlara görä biz hasabat taýýarlap bilýäris.
Indi bolsa hasabaty taýýarlamak üçin Microsoft Excel programmasyny açmaly.
- Programmany açanymyzdan soňra, boş öýjüklerinde synplary, synplardaky okuwçy sanyny we şol synplardaky şol günki okuwa gatnaşan okuwçylaryň sanyna ýazmaly.
2. Ähli maglumatlary programma girizenimizden soňra, maglumatlary bölüp aýyrmaly. Ýagny, maglumatlaryň başlanýan öýjüginden, onuň gutarýan öýjügine çenli bölüp aýyrmaly. Bölüp aýyrmaklyk üçin, syçanjygyň çep gulajygyny basyp durmaklyk bilen ýerine ýetirilýär. Meselem, meniň taýýarlan hasabatymda men maglumatlary “A4” öýjükden başlap “D24” öýjüge çenli bölüp aýyrdym.
3. Maglumatlap bölüp aýranyňdan soň, programmanyň “Вставка” – bölümine geçip, şo taýdan diagramanyň görnüşini saýlap diagrammany gurup bileris. Men öz hasabatymda grafikleýin şekilde diagramma gurdym.
Ine şeýlelik bilen biz diagramma gurdyk. Bu günki tema siziň üçin gyzykly bolandyr diýip umyt edýän. Üstünlik arzuw edýän!
Eger sizde sorag ýüze çykan bolsa, onda men bilen habarlaşmak üçin:
E-mail: dovranovovrenmeli@gmail.com
3,539 gezek okaldy


text:
«Pis pisi tapar - suw pesi»
«Pis pisi tapar - suw pesi»
Türkmen aganyň durmuşda gabat gelýän islendik ýagdaý barada aýtmadyk sözi-nakyly ýok. Ynha bu günki gün hem iki pis tapyşypdyr.
Halmyrat Söýünowy ýeriň nähili göterýänine men haýran, ol özüniň 2 sany gyzyny zorlap, gyzlarynyň arzalaryny dürli ýollar bilen yzyna aldyryp, türmeden galan adam. Onuň bilen salamlaşmak hem nälet. Halmyrat Söýüniň haramzada hereketlerinden habarly bolan daşary ýurtlarda ýaşaýan beýleki türkmenler ondan gaça durýarka, Geldi Kärizowyň onuň bilen ysnyşmagy türkmeniň «Pis pisi tapar – suw pesi» diýilýän nakylyny ýatladýar.
Halmyrat Söýünow özüniň perzendi bolan gyzlaryny zorlamagy, Geldi Kärizowyň 3 sany aýalynyň we 10 sany çagasynyň halyndan habar alman, olary ýetim goýup, köçä taşlap gitmegi, olaryň ruhy dünýäsiniň meňzeşdigini aňladýar.
«Adamy dostundan tana» diýlişi ýaly olaryň özara gatnaşygy çüýrük içki dünýäleriniň birdigini görkezýär.
Aga Rahmanow
- Гость
-


text:
Hormatly Prezidentimiz Gurbanguly Berdimuhamedow Türkmenistanyň halkynyň we Hökümetiniň adyndan, şeýle hem hut öz adyndan Rejep Taýyp Ärdogana Türkiýe Respublikasynyň Prezidenti wezipesine gaýtadan saýlanmagy mynasybetli mähirli we doganlyk gutlaglaryny ýollady. Milli Liderimiziň gutlag hatynda belleýşi ýaly, doganlyk türk halkynyň saýlawy Rejep Ta...
Awtor:
merdan96
(Wasýok)
|
Kategoriýa: Habarlar |
26.06.2018 17:13
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#160)


text:
Prezident Gurbanguly Berdimuhamedow polisiýanyň podpolkownigi Öwezdurdy Hojanyýazowy Türkmenistanyň içeri işler ministriniň orunbasary wezipesine belledi diýip, TDH habar berýär.
Şol bir wagtda Hojanyýazowyň bilim-tejribesi, ozalky işlän ýeri ýa-da kimiň ýerine orunbasar bellenendigi, ýa ministrlikde ýene bir orunbasar ornunyň döredilendigi aýdyňlaşdyrylmaýar.
Içeri işler ministrliginde täze orunbasaryň işe başlamagy ministr Isgender Mulikowa geçen ýylyň dowamynda ençeme käýinjiň we goýberilen kemçilikleri gysga wagtda düzetmek barada berlen soňky duýduryşlaryň yz ýanyna gabat geldi.
Adat bolşy ýaly, türkmen prezidenti işinde kemçilik goýberendigi üçin wezipesinden boşadýan resmileriniň ýerine köplenç şol kemçilik goýberilen edarada orunbasar bolup işleýän adamlary belleýär. Şol bir wagtda Mulikow bu wezipä garaşsyzlyk ýyllarynda bellenen iň ýaş we uzak saklanan ministr hökmünde tanalýar.
Azatlyk radiosynyň hökümete ýakyn çeşmesiniň maglumatyna görä, Isgender Mulikowyň ýokarsyndaky bulutlar baryp maý aýynda turan korrupsiýa galmagalyndan hem öň garalyp ugrady. Bu ýagdaý Mulikowyň ozalky baş prokuror Amanmyrat Hallyýewiň gününe düşmezlik üçin öz arzasy bilen işden çekilmäge çalyşmagyna alyp geldi. Emma prezident Berdimuhamedow onuň işden çekilmek baradaky arzasyny kanagatlandyrmady diýip, ynamdar çeşme aýtdy.
Ikinji tarapdan, Mulikowa işden goýberen kemçiliklerini düzetmek barada berlen soňky duýduryşdan soň ýurtda ak däl reňkli awtomobilleriň garşyna ‘repressiýa’ başlandy. Emma muňa garamazdan, türkmen telewideniýesi ozal esasan ak maşyn münen döwlet baştutanyň özüniň indi gara reňkli maşyn sürüp, harby baza barşyny görkezýär.
Ýerli synçylar içeri işler ministriniň yzly-yzyna käýinç almagyny soňky on ýylda ýurtda jenaýatçylygyň köpelmegi bilen baglanyşdyrýarlar. Hukuk goraýjy Farid Tuhbatulliniň pikirine görä, Mulikowyň ministr bellenenine şu ýyl on ýyl dolýar, emma ýurtda jenaýatçylyk azalmaýar.
“Biz golaýda ýurduň türme-zähmet düzediş ulgamy barada nobatdaky hasabatymyzy çap etdik. Ondan öň 2010-njy ýylda çap eden hasabatymyzda biz tussaglaryň sanyny hasaplap, olaryň 27 müňe golaýdygyny aýtdyk, häzir biziň hasabymyzda tussaglaryň sany 30 müň, ýagny jenaýatçylyk görnetin köpelýär, polisiýa oňa garşy çäre görüp bilmeýär” diýip “Türkmenistanyň Hronikasy” neşiriniň baş redaktory Azatlyk radiosyna aýtdy.
Türkmenistanyň Içeri işler ministrligindäki çeşmäniň Azatlygyň habarçysy bilen özara söhbetdeşlikde, adynyň aýdylmazlyk şerti bilen gürrüň bermegine görä, ýurtda işsizligiň ösmegi jenaýatçylygyň esasy çeşmesi bolup durýar we beýle ýagdaýda diňe adamlary tussag etmek, repressiýany güýçlendirmek ýa türme möhletlerini uzaltmak garaşylýan netijäni bermeýär.
Hukuk goraýjy Tuhbatullin hem bu pikir bilen ylalaşýar. Şol bir wagtda ol türkmen polisiýasynyň öz gönüden-göni wezipesine girmeýän işlerde ulanylýandygyny belleýär.
“Mysal üçin, olary gara reňkli maşynlary awlamak, banklaryň ýa Western Ýunionyň öňündäki nobatlary dargytmak, telekeçiler bilen hasaplaşmak, palçylara jerime salmak ýaly işler bilen meşgullanmaga mejbur edýärler. Meniň pikirimçe, polisiýanyň bu zatlaryň hemmesine ne güýji, ne serişdesi ýetýär” diýip, hukuk goraýjy aýtdy.
Ikinji tarapdan, Tuhbatullin hukuk goraýjy organlardaky korrupsiýanyň hem juda uly mesele bolup durýandygyny ýatlatdy.
Ýerli synçylaryň käbiriniň pikirine görä, Berdimuhamedow edil häzir Mulikowyň edarasyna jenaýatçylyga garşy göreş meselesinde kömek etmäge çalyşýar we, belki-de, täze orunbasar indi diňe şu wezipe bilen meşgullanar.


text:
Hemişelik bitaraplyga bagyşlanan sergi
2017-nji ýylyň 4-nji dekabrynda Türkmenistanyň Döwlet medeniýet merkeziniň Döwlet muzeýinde hemişelik Bitaraplygymyzyň şanly XXII ýyllygy mynasybetli “Bitaraplyk – parahatlyk nyşany” atly serginiň açylyşyna bagyşlanan dabara bolup geçdi.
Serginiň açylyş dabarasy, däp bolup gelşi ýaly, köp adamly boldy. Oňa ýurdumyzyň görnükli döredijilik we medeniýet işgärleri, syýasatşynaslar hem-de ýokary okuw mekdepleriniň professor mugallymlarydyr talyp ýaşlary gatnaşdylar.
Dabarany Türkmenistanyň Döwlet medeniýet merkeziniň Döwlet muzeýiniň direktory, taryh ylymlarynyň kandidaty Ö. Mämmetnurow açdy we dabara gatnaşyjylary golaýlap gelýän şanly baýram – hemişelik Bitaraplygymyzyň XXII ýyllygy bilen gutlady. Ol öz çykyşynda häzirki döwürde hormatly Prezidentimiziň parasatly baştutanlygynda eziz Diýarymyzyň halkara abraýynyň barha artýandygy barada buýsanç bilen nygtady. Soňra dabarada“Zaman” gazetiniň bölüm redaktory, Türkmenistanyň halk ýazyjysy Hudaýberdi Diwangulyýew, “Ekologiýa medeniýeti” žurnalynyň bölüm redaktory Jumamyrat Artykow, Milli bilim institutynyň bölüm müdiri Ogulbaýram Meläýewa, “Esger” gazetiniň bölüm redaktory, şahyr Gülşirin Hanowa, Türkmenistanyň ýöriteleşdirilen çeperçilik mekdebiniň mugallymy Azat Annaýew, şahyr Güljemal Garaýewa, Türkmen Döwlet Ulag we aragatnaşyk institutynyň uly mugallymy Maral Nuryýewa, Türkmenistanyň Döwlet medeniýet merkeziniň Döwlet muzeýiniň mahabat we neşir bölüminiň müdiri, şahyr Orazgylyç Çaryýew, Türkmenistanyň Döwlet medeniýet merkeziniň Döwlet kitaphanasynyň kitaphanaçysy Oguljemal Orazdurdyýewa dagy çykyş edip, bütin dünýäde uly abraýdan peýdalanýan hemişelik bitarap döwletimizde bu gün ähli ugurlarda ägirt uly taryhy özgertmeleriň durmuşa geçirilýändigi, halkymyzyň asyrlaryň jümmüşinden gözbaş alýan medeni mirasyny aýawly saklamaga, öwrenmäge we geljek nesillere ýetirmäge uly ähmiýet berilýändigi, hormatly Prezidentimiziň golaýda halkymyza gowşan “Türkmenistan – Beýik Ýüpek ýolunyň ýüregi” atly kitabynyň munuň ýene bir mysalydygy, şeýle hem, hormatly Prezidentimiziň geljek ýyly “Türkmenistan – Beýik Ýüpek ýolunyň ýüregi” diýip atlandyrmak baradaky teklibiniň bütin il-ulsumyz, şol sanda medeniýet işgärleri tarapyndan gyzgyn garşylanandygy barada giňişleýin gürrüň berdiler.
Çykyşlar tamamlanyp, serginiň açyk diýlip yglan edilmegi bilen myhmanlar onda görkezilen gymmatly muzeý gymmatlyklary bilen tanyş boldular.


text:
Aralýaka sebitinden turan duzly gaý-tupan maý aýynyň aýagynda ilki Türkmenistanyň demirgazyk sebitlerine, soňra Aşgabada gelip ýetdi. Baglary, ýollary, jaýlary galyň duz gatlagy örtdi. Wideo Aşgabadyň golaýynda, Aşgabat-Daşoguz demir ýol uçastogynda düşürildi. Kadryň arkasyndaky seslerden çen tutulsa, şaýatlar gorkupdyrlar we näme etjeklerini bilme...
Kategoriýa: Habarlar |
10.06.2018 05:06
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#151)


text:
Awstriýanyň kaşaň awtoulag öndürýän “Milan” kompaniýasy täze “Red” modelini tanyşdyrdy. 2 million ýewrodan satyljak ulagyň kuwwaty 1307 at güýjüne barabar. Aşagy pes sport ulagynyň tizligi dört turboly 6,2 litrlik V8 hereketlendirijisi arkaly 2,47 sekuntda 100 km/s-a çykýar. Ulagyň ady gyzyl çaýçaňňalak guşundan alnypdyr. Bu jandaryň nemes dilindäki ady “Rotmilan”. Edil ýyrtyjy guşlar ýaly “Milan Red” awtoulagy hem mümkingadar ýeňil gopmak isleýär. Öndüriji kompaniýa ulagyň şeýle kuwwatlydygyna garamazdan, agramynyň 1300 kilogramdygyny belleýär. Kompaniýa ulagyň diňe daşynyň suratyny ýaýratdy, onuň içinde sürüjiniň ýürek urşuny görkezýän ekranyň boljakdygy mälim edilýär.
Ulagdan bary-ýogy 99 sanysy öndüriler. Ulagyň 18 sanysy eýýäm sargyt edilipdir.
Guş ýaly ýeňil gopýar
Awstriýanyň kaşaň awtoulag öndürýän “Milan” kompaniýasy täze “Red” modelini tanyşdyrdy. 2 million ýewrodan satyljak ulagyň kuwwaty 1307 at güýjüne barabar. Aşagy pes sport ulagynyň tizligi dört turboly 6,2 litrlik V8 hereketlendirijisi arkaly 2,47 sekuntda 100 km/s-a çykýar. Ulagyň ady gyzyl çaýçaňňalak guşundan alnypdyr. Bu jandaryň nemes dilindäki ady “Rotmilan”. Edil ýyrtyjy guşlar ýaly “Milan Red” awtoulagy hem mümkingadar ýeňil gopmak isleýär. Öndüriji kompaniýa ulagyň şeýle kuwwatlydygyna garamazdan, agramynyň 1300 kilogramdygyny belleýär. Kompaniýa ulagyň diňe daşynyň suratyny ýaýratdy, onuň içinde sürüjiniň ýürek urşuny görkezýän ekranyň boljakdygy mälim edilýär.


text:
Orsýetiň premýer-ministriniň üç günlük resmi saparynyň iki güni geçip barýar. Habarlara görä, iki tarapyň hem resmileri energiýa boýunça ylalaşygyň häzirki nusgasyny tamamlamagyň üstünde işleýärler. Planlaşdyrylýan şertnama şu ýylyň başlarynda nebit boýunça gol çekişilen 25 milliard dollarlyk karz ylalaşygyna meňzeş bolmaly.
Gaz boýunça ylalaşygy nämäniň gijikdirýändigi anyk belli däl. Emma “Assoşeýted Press” agentliginiň çaklamagyna görä, baha meselesi düşünişmezligiň esasy sebäbi. Hytaý bilen Orsýet şu meseläniň üstünde üç ýyl bäri çekeleşip gelýärler. Hytaý Orsýetiň tebigy baýlyklaryna şärik bolmak isleýär. Moskwa bolsa strategiki mülküne başganyň el urmagyna hemişe garşy.
Birek-birege mätäçlik
Gaz ylalaşygy babatda ýüze çykan kynçylyklara garamazdan, iki tarapyň hem gepleşikleri dowam etdirjekdigi ikuçsuz. Ykdysady krizis sebäli Ýewropa satylýan gazyň möçberiniň azalmagy netijesinde Orsýetiň energiýa pudagy goşmaça maýa goýumlara diýseň mätäç. Sibirdäki Kowykta gaz ýatagynyň özleşdirilmegi göz öňünde tutulýar. Şol ýerde 2 trillion kub metrlik tebigy gazyň bardygy çak edilýär. Geografiki ýerleşişi taýdan seredeniňde-de, şol ýerden Hytaýa gaz satmak amatly hasaplanylýar.
Ykdysadyýeti ýyllyk 8% ösýän Hytaýyň hem energiýa talaplary ösýär. Şol talaplary bolsa Sibirdäki gaz ýataklary ödäp biljek. Putiniň sapary global ykdysady durgunlyk sebäpli iki ýurduň arasyndaky söwda gatnaşyklarynyň pese gaçan döwrüne gabat geldi. 2008-nji ýylda Orsýetiň Ýewropa Bilelelşiginden soňky iň uly söwda hyzmatdaşy Hytaý bolupdy.
Emma 2009-njy ýylyň ilkinji sekiz aýynyň dowamynda iki ýurduň arasyndaky söwda 36,2% pese gaçdy, Hytaýyň Orsýete edýän eksporty bolsa 49,4% kemelip, 10,2 milliard dollara barabar boldy.
Pekine saparynýň dowamynda Putin hytaýly kärdeşi Wen Jiabao we prezident Hu Sin Tao hem-de ýurduň beýleki liderleri bilen duşuşyk geçirýär. Şeýle hem ol şu gün Şanhaý Hyzmatdaşlyk Guramasynyň duşuşygyna gatnaşdy.


text:
Tükiýede Dardanel bogazynyň ýanyndaky Çanakkale welaýatynyň Gökçeada etrabynda, žandarm güýçleriniň ten söwdasyna garşy gurnan operasiýasynda, iki sanysy türkmenistanly zenan we jemi dokuz adam saklandy.
Türk telekanallarynda görkezilen we türk metbugatynda hem çap edilen habarlarda beýan edilişine görä, Türkiýäniň Çanakkale welaýatynyň žandarm güýçleri daşary ýurtly zenanlaryň Stambuldan Gökçeada etrabynyň merkezine we obalaryna getirilip, olaryň ten söwdasyny gurnaýandyklary anyklanandan soň, 12 ýerde şol bir wagtyň özünde geçiren operasiýasynda güman edilýäni dokuz adam ele salypdyr.
Türkiýäniň köp tiražly "Hürriýet" gazetiniň ýazmagyna görä, türk žandarm güýçleri tarapyndan operasiýa gurnalan öýlerde geçirilen barlagda 7 sany mobil telefony bilen 8650 türk lirasy, ýagny 2300 amerikan dollaryna barabar nagt pul tapylypdyr.
Türkiýäniň "haberler.com" internet neşiri bolsa, ten söwdasyna garşy gurnalan operasiýada saklananlardan iki sanysynyň türkmenistanly zenandygyny bildirdi. Tutlanlaryň Gökçeada kazyýetine tabşyrylandygyny bildirýär. Neşir türkmenistanly zenanlardan biriniň kazyýetdäki soragyndan soň deportasiýa edilmegine karar berlendigini ýazýar.
Şeýle ýagdaýlara duş gelýän türkmen migrantlarynyň ykballary barasynda degişli türkmen ýa-da türk resmilerden nähilidir bir kommentariýa almak, Azatlyk Radiosyna başartmaýar.


text:
Erdogan Ierusalim hakynda Katolikleriň ruhany lideri bilen telefon arkaly söhbetdeşlik geçirdi
Erdogan bilen Papa Palestina döwletiniň gurulmagy meselesinde şol bir garaýşa eýediklerini nygtadylar
Prezident R. T. Erdogan Ierusalimdäki soňky wakalar hakynda Katolikleriň ruhany lideri Papa Fransisk bilen telefon arkaly söhbetdeşlik geçirdi.
Mesele hakynda pikir alyşan Erdogan bilen Papa Ierusalimde häzirki ýagdaýyň goralmagy we 1967-nji ýyldaky serhetlere laýyklykda paýtagty Gündogar Ierusalim bolan Palestina döwletiniň gurulmagy meselesinde şol bir garaýşa eýediklerini nygtadylar.
Papa Fransisk Watikandaky Papa Paulus XI zalynda çarşenbe günleri yzygiderli ýagdaýda geçirýän maslahatynda ABŞ-nyň İerusalim meýilnamasy barada durup geçipdi we “Men Ierusalim meselesindäki soňky habarlara uly alada bildirýändigini belläp geçmek isleýärin”diýmek bilen BMG-nyň kararlaryna laýyklykda şäheriň statusynyň goralyp saklanmagyna sarpa goýulmagy çagyryşyny beripdi.


text:
Daşary ýurtda okaýan we okap gelen talyplarymyzyň islegini hasaba alyp, daşary ýurt diplomyny ykrar etmek bilen baglanşykly habarlarymyzyň ählisini bir ýere jemleýäris we Size ýetirýäris.
Diplom ykrar etmek üçin kimler ýüz tutýar ?
Höküketara ylalaşyk esasynda döwlet tarapyndan daşary ýurt döwletlerine okuwa ugradylan raýatlar ýokary we orta hünär bilimi hakyndaky resminamalarynyň Türkmenistanyň çäginde ykrar edilendigi baradaky Ykrar şahadatnamasyny almak üçin Türkmenistanyň döwlet edaralarynda işleýändigini tassyklaýan kepilnama getirmeli.
Işe ýerleşmek üçin Ykrar şahadatnamasy talap edilen halatynda raýatyň Türkmenistanyň Bilim ministirligine ýüz tutmagy boýunça ýokary ýada orta hünär bilimi hakyndaky resminamasynyň ykrar edilendigini tassyklaýan Güwähat berilýär.
Hökümetara ylalaşyk esasynda Döwlet tarapynda daşary ýurt döwletlerine okuwa ugradylan raýatlara Türkmenistanyň döwlet edaralarynda işleýändigini tassyklaýan kepilnama getiren halatynda ýokary we orta hünär bilimi hakyndaky resminamalarynyň Türkmenistanyň çäginde Ykrar edilendigi baradaky şahadatnamalary beriler.
Raýat ynanç haty bilen ýüz tutup bilermi?
Türkmenistanyň Bilim ministirligine daşary ýurt döwletlerinde berlen ýokary we orta hünär bilimi hakyndaky resminamalary ykrar etdirmek ýa-da Ykrar şahadatnamasyny almak üçin raýatyň özi raýat pasportynyň asyl nusgasy bilen ýüz tutmaly.
Raýat harby gullukda bolan ýa-da dürli sebäplere görä gelip bilmeýän ýagdaýynda Türkmenistnyň Bilim ministirligine daşary ýurt döwletlerinde berlen ýokary we orta hünär bilimi hakyndaky resminamalary ykrar etdirmek ýa-da Ykrar şahadatnamasyny almak üçin ynanylýan adama raýatyň özi tarapyndan berlen Döwlet notorial edarasynyň tassyklanan ýa-da Harby bölüminiň tugraly möhür we serkerdesiniň goly bilen tassyklanan Ynanç haty esasynda ýüz tutmaly.
Gaýybana okaýanlar hem gerekli şertleri ýerine ýetiren ýagdaýynda diplomyny ykrar edip bilýärler.
Ynanç haty bilen ýüz tutýan raýat öz pasportynyň asyl nusgasyny hökman görkezmeli.
Haýsy resminamalar zerur bolup durýär?
- Arza (bellenen nusga boýunça) – 2 sany (el yazuwynda)
- Döwlet tarapyndan okuwa ugradylan raýatlar üçin anketa;
- Bellenen nusga boýunça özi we üç arkasy barada maglumat (nusga boýunça)- 2 sany
- 4 sany 3x4 fotosurat;
- Görkezilen nusga boýunça okuw mekdebiniň resmi blankynda ýazylan Arhiw kepilnama (türkmen dilinde terjimesi bilen) – 2 sany (asyl nusgasy we 1 sany göçürmesi);
- Türkmen diline resmi terjime edilen Diplomyň 2 sany göçürmesi (GDA agzasy bolmadyk ýurtlarda berilen diplom kanunlaşdyrylan bolmaly);
- Türkmen diline resmi terjime edilen diplomyň goşundusynyň (ýa-da Diplom Supplement) – 2 sany göçürmesi;
- Okuw mekdebini okuw döwründe üýtgedenler, öňki okuw ýerinden aýratyn arhiw kepilnama getirmeli (terjimesi bilen) – 2 sany (asyl nusgasy we 1 sany göçürmesi);
- GDA agza ýurtlaryň okuw mekdepleriniň akkreditasiasynyň (terjimesi bilen) okuw mekdebi tarapyndan möhür bilen tassyklanan – 2 sany nusgasy
- Okuw mekdebini okuw döwründe üýtgedenler ilki okan ýerinden akademik kepilnama getirmeli ( terjimesi bilen) – 2 sany (akademiki kepilnamanyň asyl nusgasy ýok bolan halatynda, okuw mekdebi tarapyndan möhür bilen tassyklanan nusgasy hökman bolmaly);
- Raýat pasportynyň ähli sahypalarynyň göçürmeleri – 2 sany;
- Daşary ýurt pasportynyň ähli sahypalarynyň göçürmeleri – 2 sany;
- Bir sany Papka (20 faýl sahypaly) we bir sany aýratyn faýl;
- Okuwy 2000-nji ýyldan öň tamamlan raýatlar iş kitapçasynyň 2 sany nusgasyny getirmeli( iş kitapçasy elinde ýok bolsa işgärler bölümi tarapyndan tassyklanan bolmaly);
- Ikinji ýokary bilim hakynda resminama, magstr derejesi hakynda resminama, orta hünär bilimiň ýa-da akademiki kepilnamanyň binýadynda alnan ýokary bilim hakyndaky resminamalar ykrar edilen ýagdaýynda ozalky bilimi hakynda resminamalarynyň terjime edilen göçürmeleri we bar bolan halatynda Ykrar şahadatnamasynyň nusgasy – 2 sany
- Resminamalar tabşyrlanda diplomyň (şahadatnamanyň) we diplomyň goşundysynyň, kepilnamalaryň asyl nusgalary hem-de resminamanyň eýesiniň we tabşyrmaga ynanylýan şahsyň pasportlarynyň asyl nusgalary görkezilmeli.
- Türkmenistanyň Bilim ministirliginiň iş topary zerur bolan ýagdaýynda raýatdan onuň daşary ýurtda okandygy barada anyklaýjy goşmaça maglumatlary sorap biler.
Synaglar haçan geçirilýär ?
Daşary ýurt döwletlerinde berlen hünär bilimi hakynda Resminamanyň ykrar edilmegine dalaş edýän raýatlar iki sany Döwlet Synagyny üstünlikli tabşyrmalydyrlar.
Okuwyň gündizki görnüşinde okanlar üçin Döwlet synaglary ýylda 4 gezek (Fewral, Maý, Sentýabr we Noýabr) Türkmenistanyň döwlet dilinde geçirilýär.
Okuwyň gaýybana ýa-da agşamky görnüşinde okanlar üçin Döwlet synaglary ýylda 2 gezek (Fewral, we Noýabr aýlarynda) Türkmenistanyň döwlet dilinde geçirilýär.
Döwlet synaglaryna gatnaşmak üçin raýat Döwlet synagynyň geçirilýän aýynyň öňündäki aýyň 25-ne çenli resminamalaryny Türkmenistanyň Bilim ministirligine tabşyrmaly.
Synaglar haýsy ugurlar boýunça geçirilýär?
- Döwlet synaglary hünär ugry hem-de jemgyýeti öwreniş dersleri boýunça geçirilýär.
- Döwlet synaglary raýatyň hünär biliminiň mazmuny boýunça iň ýakyn taýýarlyk ugruna (hünärine) degişli Türkmenistanyň ýokary ýa-da orta hünär okuw mekdeplerinde tabşyrylýar.
- Döwlet synagy boýunça kanagatlanarsyz baha alan raýat öziniň synag tabşyran okuw mekdebine ýüz tutmagy esasynda nobatdaky synag aýlarynda Döwlet synaglaryny gaýtadan tabşyryp biler. (synaglary gaýtadan tabşyrmak mümkinçiligi çäklendirilmeýär)
- Döwlet synaglaryna sebäpli gelip bilmedik raýatlar nobatdaky synag aýlarynda Döwlet synaglaryna gatnaşyp bilerler. Synaga gatnaşmak üçin raýat taýýarlyk ugry (hünäri)boýunça degişli okuw mekdebine ýüz tutmalydyr. (synaglary tabşyrmagyň möhleti ýok)
Täze okuwa gidýänler üns bermeli :
Türkmenistanyň Bilim Ministrliginiň maglumat tagtasyna ýerleşdirilen maglumata laýyklykda, okuw maksatly daşary ýurda gidýän Türkmenistanyň raýatlary bu ýagdaýy hasaba aldyrmalydyr.
Daşary ýurda okuwa gidýän talyplarymyz bu ýagdaýy raýatyň hemişe ýaşaýan welaýatynyň Baş bilim müdirliklerinde we etrap bilim bölümlerinde hasaba aldyrmalydyr. Paýtagtyň ýaşaýjylary bolsa, Aşgabat şäher Baş bilim müdirliginde hasaba alynýar.
Gerekli Resminamalar :
Täze okuwa gidýänler üçin:
- Çakylyk hatynyň nusgasy,
- Wizasynyň nusgasy
- Raýat pasportynyň nusgasy we özi
- Daşary ýurda gitmek we gelmek üçin pasportynyň (zagranpasport) nusgasy we özi
Öň okuwyna dowam edýänler üçin:
- Talyp şahadatnamasynyň nusgasy we özi
- Raýat pasportynyň nusgasy we özi
- Daşary ýurda gitmek we gelmek üçin pasportynyň (zagranpasport) nusgasy we özi
Diplom Ykrar etmek üçin diplom we resminamalaryň terjimesinde Makul Hyzmat Terjime Merkezine ýüz tutup bilersiňiz!
Habarlaşmak üçin
Aşkabat, Oguzhan (Aýtakow)-Ankara (Ýubileýni) köçesi, A Blok,
Makul Hyzmat Ofis, 4. Gat, 401
E: Mail Adres : makulhyzmat@gmail.com
Telefon : +993 63 78 96 73
Telefon : + 993 12 96 48 55
Resmi IMO hasaby : +993 63 78 96 73


text:
2016-njy ýylyň aýagynda, 2017-nji ýylyň başynda, 5-nji Aziýa oýunlaryna görülýän taýýarlygyň çäginde Aşgabatda içi sowadyjyly we ýyladyjyly awtobus duralgalary gurlanda, adamlar çyndan begenipdiler, emma ol duralgalaryň hözirini diňe howpsuzlyk işgärleri görýär diýip, Azatlygyň türkmen paýtagtyndaky çemeleri habar berýär.
Türkmen telewideniýesi 6-njy iýunda Aşgabatda howanyň gyzgynyň 42 gradusa ýetýändigini habar berdi, emma ýerli ýaşaýjylar howanyň temperaturasynyň kölegede 45 gradusdan geçendigini aýtdylar.
Bu hili yssy howada ýolagçylar köplenç, eger bolsa, duralgalaryň golaýyndaky baglaryň saýasyna çekilýärler. Ýöne hemme duralganyň ýanynda saýaly bag hem tapdyryp durmaýar.
Bu ýagdaýda şäher ýaşaýjylary üçin gurlan “sowadyjyly duralgalar diňe garrylaryň, ýarawsyz ýa-da ýaş çagaly ýolagçylaryň däl, her kimiň-de gözüne degjek, emma olar gulply dur” diýip, Azatlyk radiosy bilen anonim şertde gürleşen 60 ýaşly aşgabatly aýtdy.
Aşgabatdaky awtobus duralgalarynyň köpüsi döwrebap däl, olaryň arasynda hatda 20-30 ýyl mundan öň gurlan we şol durkunda galan köne duralgalar hem az däl diýip, aşgabatlylar gürrüň berýär. Emma şäher merkezinde, hususan-da “protokol köçeleri” diýilýänlerde gurlan awtobus duralgalary daşyndan örän kaşaň görünýär.
Bu desgalar esasan üç bölümden durýar. Olaryň birinji bölegi – duralganyň öňündäki 10-12 adamlyk oturgyçly ýer bolsa, soňra duralgada biri-biriniň içinden geçilýän hersi 10-12 adamlyk, içinde oturgyç goýlan iki otag bar.
“Olaryň birinjisine ýagyş-ýagmyr ýa ýel bolan wagtynda 15 adama çenli girip bilýär, emma aýna gapynyň aňyrsyndaky sowadyjyly otag welin, ýagyş-ýagmyrly güýzde-de, garly gyşda-da, häzirki jöwzaly yssyda hem, ýolagçylar üçin açylmaýar” diýip, Azatlygyň biri-birinden garaşsyz iki çeşmesi habar berdi.
Bellemeli ýeri, duralgalardaky gapylary gulply we ýönekeý adamlar üçin açylmaýanotaglarda sowadyjy oturdylan, ol sowadyjylary gyşyna ýyladyjy edip hem ulanmak mümkin.
“Eger şu günler sowadyjyly otaglar açylsa, adamlar ol ýerde birsellem demini dürsejek, şäher häkimiýetlerine sagbol aýtjak, emma ýolagçylaryň bu islegi bu ýylam arzuw bolup galmasa ýagşy” diýip, 60 ýaşly söhbetdeşimiz gürrüňini dowam etdi.
Şol bir wagtda-da ol sowadyjyly duralgalaryň gijelerine, köçedäki tertip-düzgüne gözegçilik edýän howpsuzlyk işgärleri üçin açylýandygyny, gündizlerine jöwzaly yssyda kösenýän ýönekeý raýatlardan tapawutlylykda, olaryň gijäniň salkynynda hem sowadyjyly jaýda oturýandygyny gürrüň berdi.
“Aşgabat şäheriniň protokol köçeleri gijelerine 20-30 ýaş aralygyndaky ýaş ýigitler tarapyndan goralýar, ellerindäki radio telefonda biri-biri bilen edýän gürrüňleri 20-30 metr uzaklykdan hem eşidilip duransoň, olaryň ýörite gulluklaryň işgäridigini hemmeler bilýär” diýip, söhbetdeşimiz aýtdy.
“Raýat eşiginde protokol köçelerini goraýan ýigitler adatça agşam sagat 22:30-23-den soň işe çykaýrlar we gije ýarymdan geçýänçä köçäniň ugrunda bolup, soňundan ir sagat 6:30-a çenli içi sowadyjyly we ýyladyjyly otaglarda dynç alýarlar, soň bu otaglar ýene uzakly gün gulply durýar” diýip, bu maglumaty Azatlygyň başga bir çeşmesi hem tassyk etdi.
Şeýle-de ol bu otaglaryň ýönekeý adamlar üçin diňe yssy tomus we sowuk gyş aýlarynda däl, ýylyň dört paslynda hem hem ýapyk durýandygyny sözüne goşdy.
Aşgabatlylaryň köpüsi, şol sanda ýazyjy Amanmyrat Bugaýew sowadyjyly we ýyladyjyly duralgalaryň başda ýolagçylara niýetlenip gurlandygyny, emma olaryň indi başga adamlaryň meýdandaky iş otaglaryna öwrülip barýandygyna geň galýandyklaryny aýdýarlar.
Aşgabatdaky duralgalaryň ýagdaýy barada Azatlyk bilen söhbetdeş bolan raýatlaryň içi salkyn duralglaryň gapylarynyň açylmagyndan başga şäher häkimiýetlerinden ýene bir islegleri bar, olar yssy howada duralgalaryň gapdalynda boş duran gazet dükanlarynda ýolagçylara suw satylmagyny hem arzuw edýärler.


text:
Goranyş Pudagynyň Milli Taslamalary 05
Türkiýäniň ilkinji milli gönükdiriji komplekti: Duýgur gönükdiriji komplekt 1
Türk Harb-İş kärdeşler arkalaşygynyň müdüri Tarkan Zenginiň şu günki temamyz bilen bagly synyny dykgatyňyza ýetirmekçi.
Türkiýe biri-birinden tapawutly howplara garşy öz howpsyzlygyny üpjün etmäge synanyşýan we terror guramalaryna garşy göreşýän mahaly, belli bir döwürlerde hyzmatdaşlarynyň ýarag we ok-däri embargolaryna sezewar galýar. Pul berip alan goranyş önümlerini ulanmagynda bökdençlikler ýüze çykarylýar. Türkiýe bolsa öz gezeginde başdan geçiren her krizisinde bu meseleleri bir mümkinçilige öwürmäge synanyşýar. Türkiýäniň hyzmatdaşlary uçarmansyz howa ulaglaryny satmakdan çetde durýar. Emma Türkiýe özi üçin gerek bolan uçarmansyz howa ulaglaryny özi öndürýär. Hyzmatdaşlar kamikaze dronlaryny Türkiýä satmak islemeýär. Emma Türkiýe özi üçin zerur bolan dronlary öndürmek bilen çäklenmän, eýsem kamikaze dronlaryny başga ýurtlara satmaga başlady. Hyzmatdaşlar harby uçarlarda ulanylýan döwrebap bombalar bolan Duýgur gönükdiriji komplektler babatynda päsgelçilikler ýüze çykarylan mahaly Türkiýe dowamly önümçilige başlady.
Bular ýaly döwrebap ok-därilerde daşary ýurtlara bolan garaşlylygy ortadan aýyrmak strategik taýdan örän möhüm bir mesele. Mysal üçin ABŞ, Türkiýä satýan ok-därilerini islendik mahaly gözegçilik etmek mümkinçiligine eýe. Satan ok-därilerinden, ulanylan we galan ok-däri sanyny gözegçilik edip bilýär. Iň möhüm mesele bolsa şol ok-därileriň haýsy koordinatlara atylandygyny bilmek mümkinçiligine eýe. Başgaça aýdanymyzda ABŞ Türkiýäniň terrora garşy göreşinde özünden alynan bu döwrebap ok-därileriň ulanylmagynda san we koordinat päsgelçiliklerini ýüze çykaryp bilýär. Hat-da Türkiýäniň, PKK we PÝD ýaly terror guramalaryna garşy ulanmagy üçin ABŞ-niň şol döwrebap ok-därileri satmadyk mahallary hem bolupdy. Şol sebäpli Türkiýäniň garaşsyz bir ýurt ýaly hereket etmeginde döwrebap ok-därileri ýerli mümkinçilikler bilen öndürmegi örän möhüm.
Duýgur gönükdiriji komplektleriň dowamly önümçiligine nähili böwet bolundy?
Esasan hem käbir ýurtlar Türkiýäniň goranyş senagatynyň millileşmegine böwet bolmak üçin ençeme strategiýa ulanýar. Kämahallar goranyş önümlerini satman, kämahallar satan önümleriniň ulanylmagynda bökdençlikler ýüze çykaryp, kämahallar bolsa ýerli önümçiligiň öňüni almak üçin önümleriň bahalaryny örän arzanladýarlar. Esasan hem Türkiýe özi üçin zerur bolan harby önümleri özgertmäge başlan mahaly, bahalaryny örän arzanladyp önümleriň millileşmeginiň öňüne geçmek isleýärler. Şol bökdençlikleriň biri hem Duýgur gönükdiriji komplektler babatynda başdan geçirildi.
Türkiýäniň harby howa güýçleri döwrebap ok-däride daşary ýurtlara bolan garaşlylykdan azat bolmak üçin 2005-nji ýylda işe girişdi. Zamananyň ýolbaşçylary ok-därileriň ýerli mümkinçilikler bilen öndürilmegi üçin gerek bolan görkezmeleri berdiler. Gysga wagtyň içinde, ýagny 2006-njy ýylda Duýgur gönükdiriji komplektler öndürildi. Emma ozal hem bolşy ýaly, Türkiýäniň ýerli önümçiligine päsgel bermek üçin hyzmatdaşlar birnäçe göçüm etdiler.
Türkiýe üçin gerek bolan Duýgur gönükdiriji komplektleriniň JDAM görnüşiniň her birini 120 müň dollara ABŞ-den satyn alýardy. Türkiýe 2006-njy ýylda Duýgur gönükdiriji komplektleriň ok-därilerini 90 müň dollara öndürmäge başlady. Dowamly önümçilige geçilende bolsa çykdajysy has hem azaljakdy. Türkiýe şol günler dowamly önümçilge geçjekdigini aýan etmeginden soň, ABŞ önümiň bahasyny 6 esse arzanlatjakdygyny beýan etdi. ABŞ 120 müň dollara satan JDAM ok-därisiniň bahasyny 20 müň dollara çenli peseltdi. Çykdajysynyň azalmazlygyna garamazdan, bahanyň bu derejede peseldilmegi örän geň bir hadysadyr. ABŞ-niň JDAM-yň bahasyny bu derejede arzanlatmagyndaky esasy maksady Türkiýäniň Duýgur gönükdiriji komplektleriniň dowamly önümçiliginiň öňüne geçmekdi. Bahalarynyň arzanladylmagyndan soň ýerli önümçiligiň çykdajysy 4,5 esse köp bolýar. Şol sebäpli dowamly önümçilik etaby yza süýşürilýär. Emma Türkiýe garaşsyz milli goranyş syýasatyna laýyklykda gysga wagtyň içinde ýerli önümçilik üçin ýaňadandan işe girişýär.
Türkiýe dowamly önümçilige geçdi.
Duýgur gönükdiriji komplektler TÜBITAK-yň Goranyş senagatynyň ylmy-derňew we kämilleşmek institutynyň inženerleriniň 5 ýyllyk tagallasy netijesinde özgerdildi. Türkiýäniň Harby howa güýçleriniň inwentaryna giren ilkinji milli Duýgur gönükdiriji komplekt 1-leriň ilk önümçiligi bolsa 3-nji Howa kontrol fabriginde durmuşa geçirildi. Harby iş ýeri hökmünde iş alyp barylýan bu ýerde işleýän harbylar we ýönekeý işgärler tarapyndan 2013-nji ýylda ilkinji önümçilik ýerine ýetirildi. Ozalky Ylym, senagat we tehnologiýa ministri Faruk Özlü 2017-nji ýylyň noýabr aýynda TBMM-niň Meýilnama we býujet komissiýasynda eden çykyşynda Duýgur gönükdiriji komplekt 1-leriň dowamly önümçiliginiň başlanandygyny habar beripdi. Ozal dünýäde diňe ABŞ, Russiýa we Ysraýyl Duýgur gönükdiriji komplektler öndürýärdi. Türkiýe şol bir wagtda milli mümkinçilikleri bilen bu ok-därini öndüren dünýäniň 4 ýurdunyň biri ýagdaýyna geldi. Duýgur gönükdiriji komplekt 1-ler Ýewfrat galkany, Zeýtun şahajygy operasiýalarynda we terrora garşy göreşde ulanyldy.
Öndüijiler tarapyndan berilen maglumatlara görä aýratynlyklary şulardan ybarat: Harby uçarlar adaty bombalary 5-6 km uzaklykdan atyp bilýän bolsa, Duýgur gönükdiriji komplektlerdäki bu uzaklyk 25 km çenli ýetýär. Üstündäki kiçiräk goşmaça ganatlar we ýörite üstüniň saýasynda bombalar howada manýowrlar ýerine ýetirip bilýär. Uçar howply zolaga girmeden ozal, berilen wezipesini howpsyz ýagdýda tamamlaýar. Gönükdiriji bombalaryň üstüne geýdirip boljak ýagdaýda dizaýn edilen komplektler, koordinatlary bellenen nyşanalary emeli hemralaryň we ýörite datçikleriň üsti bilen ýok edýär. Şeýlelik bilen nyşananyň golaýyndaky zatlara zeper ýetirmeden, hüjüm gurap bilýär. Az çykdajy bilen öndürilen we möhüm aýratynlyklary bolan Duýgur gönükdiriji komplektler şu günki gün Ýakyn Gündogar, Aziýa we Demirgazyk Afrika başda bolmak bilen ençeme ýurt tarapyndan ýakyndan gözegçilik edilýär.
Şu gün biz siziň dykgatyňyza Türk Harb-İş kärdeşler arkalaşygynyň Bilim müdüri Tarkan Zenginiň şu günki temamyz bolan Duýgur gönükdiriji komplektler bilen bagly synyny dykgatyňyza ýetirdik.


text:
Bereket etrap häkimligi, TDP-niň etrap komiteti, Türkmenistanyň Zenanlar birleşiginiň etrap geňeşi Turkmenistan-BeýikÝüpek ýolunyň ýüregi ýyly mynasybetli zenanlaryň arasynda «Ahlak päkligi zenan mertebesiniň buýsanjydyr» ady bilen dabaraly çäre geçirdiler.Oňa halyçylar, tikinçiler,bilim, saglygy goraýyş we medeniýet ulgamlarynyň işgärleri hem-de ýaşlar gatnaşdylar.
Dabarada ahlak päkligi, zenan mertebesiniň belentligi, ata-babalarymyzyň aýal-gyzlara goýýan hormat-sarpasy, Berkarar döwletimiziň bagtyýarlyk döwründe zenanlaryň çagalary terbiýelemekde alyp barýan işleri, olaryň ýurdumyzyň ösüşlerine goşýan goşantlary barada giňişleýin gürrüň edildi.
Gurbanberdi GOÝUNLYÝEW.
«Balkan» gazeti.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Dogan doganyň zary…
Döwür geçdikçe dünyä inýän bäbejikleriň sany azalýar. Hatda Ýewropada, ýagny Germaniýada ýaş nesliň azdygyny , ortalama ýaşyň 42 – digini belleýärler.
Bizin ene-babalarymyz alsak 8-10 çaga doguranlar. Eje-kakalarymuz 4-5 çaga doguranlar. Häzirki döwürde daş-töwregimize seretsek biz türkmenlerde her maşgalada ortaça 3 çaga duş gelýäs. Toý edýän yaş çatynjalar bolsa 1 ya-da 2 çaga pikirlenýändiklerini aýtýalar.
Birinji çagamyzy ulaldanymyzda , bu biziň üçin uly ýük ýaly bolup biler. We Asla ikinji çaga dogurmakçy däl diýip bileris. Aslynda ikinji çagany ulaltmak birinji çagany ulaltmakdan has ýeňildir. Eger birinji çaga arkamyzda bir ýük bolsa ikinji çagamyz ol ýüki ýeňilletjekdir. 3-nji çaga bolsa ilki 2 çagadan hem ýeňildir.
1-nji çaga aşhana gitsek yzymyzda, daşaryk gitsek yzymyzda , nirä gitsek ýanymyzda. Ikinji çagaňyz dünýä gelende 1-nji çagaňyzyň oýun dosty boljakdyr we siziň yzyňyzdan ylgamasyny goýdurjakdyr. Ýogsam hemişe çagaňyz bilen oýnajak dostlaryny gözläp ýörmeli bolarsyňyz. Elbetde çagalar arasynda ýaş tapawudy hem göz öňünde tutulmalydyr.


text:
Uzak wagt aralykdan soňra LINE hakynda tema.
LINE NOTIFY näme zat?
LINE Notify LINE kompaniýasynyň bir hyzmatydyr. Bu hyzmat diňe bildirişleri bize ýetirýär? Mysal üçin meniň bir gmail hasabym bar. Meniň gmail poçtama täze hat gelende bildiriş gelenok, özüm girip görmeli bolýan. Munuň çözgüdi bolsa LINE Notify ýagny LINE NOTIFY sistemine registrasiýa bolup gmail hasaplarymyzy tanadanymyzdan soňra, biziň gmail hasaplarymyza gelýän hatlar hem LINE Notify üsti bilen LINE-da gelýär. Şeýlelik bilen poçtamyza täze ýazylan hatlardan täzeligi bilen habarly bolýarys.
LINE Notifyniň başgada birnäçe üýtgeşiklikleri bar. Mysal üçin günlük howa maglumatyny almak isleýän bolsak hem öz LINE Notify panelimizden sazlap bilýäris.
LINE Notify nähili işleýär?
LINE NOTIFY sisteminiň resmi hasaby bar. Bize gelýän bildirişler şol hasabyň üsti bilen gelýär.
LINE NOTIFY başgada programmistler üçin birnäçe apileri hödürleýär. Resmi hasaplara hem birikdirip bolýar.
Indiki temamyzda LINE notify sistemini nähili ulanmalydygy hakynda has giňişleýin belläp geçeris.
LINE Notifiň resmi saýty :https://notify-bot.line.me/
3,262 gezek okaldy


text:
Türk daşary syýasatyna syn 23
Söweşleriň üýtgän tebigaty
Maglumatlar ulgamlaryndaky oýlap-tapyşlar we bu oýlap tapyşlaryň şol bir tizlik bilen goranyş tehnologiýasyna integrirlenmegi söweşleriň ykbalyny hem gün saýyn üýtgedýär. Biz hem gepleşigimiziň bu günki sanynda söweşleriň üýtgeýşini we Ýakyn Gündogary analiz etmekçi.
Atatürk uniwersitediniň Halkara gatnaşyklar bölüminiň ylmy işgäri Dr. Jemil Dogaç Ipegiň bu günki temamyz bilen bagly synyny siziň dykgatyňyza ýetirmekçi.
Goranyş tehnologiýalary we söweşler bilen bagly gollanmalar taryhyň dowamynda tehnologiýa bilen şol bir wagtda özgerdi. Täze enjamlar, ulag we usullaryň durmuşa geçirilmegi-duşmandan üstün bolmak bilen birlikde, eýmendirmek maksady bilen hem ulanyldy. Beýleki tarapdan her bir oýlap-tapyş başdan geçirilen söweşden ýa-da çaknyşykdan alynan dersler bilen ýüze çykaryldy.
Aragatnaşyk tehnologiýalarynyň örän tiz ýagdaýda özgermegi, geosyýasy hadysalar we döwletleriň ýanynda döwletden daşgary aktýorlaryň öň hatara çykmagy, söweşleriň täze usul, taktika we ulgamlar bilen dowam etmegini üpjün edýär. Täze nesil söweş diýip häsýetlendirip biljegimiz täze pozisiýada has kiçi, hereket ukyplylygy ýokary, tor merkezli bir gurluşda biri-birlerine bagly toparlar: syýasy, ykdysady we sosial hereketleriň bir bölegi hökmünde ulanylýar.
Täze Nesil söweşlere mysal hökmünde Liwiýa operasiýasyny, Siriýadaky Içerki söweşi, Owganystan ýaly söweşleri görkezip bileris. Bu aýdylan mysallarda döwletleriň syýasy we harby nyşanalar üçin döwletden daşgary aktýorlary ulanandyklaryny, söweşiň meýdanda ýa-da açyk häsýetde yglan edilen bir ýagdaýda däl, wekilçilikli söweşler ýagdaýynda alynyp barylandygyny görýäris. Partizan söweşleri, düzgün-kadadan daşgary ýörite söweş strategiýalaryny öň hatara çykarýar. Şeýlelik bilen taktiki we strategik netijeler üçin psihologik söweşler, elektronik söweşler, kiber söweşler ýaly usullar ulanylýar.
Goranyş tehnologiýalarynyň we söweş strategiýalarynyň kesgitlenmeginde howp we bolmagy ähtimal operasiýalar-esasy kesgitleýji faktorlar bolup durýar. Çaknyşygyň bolmagy ähtimal sebitler we şertleriň analiz edilmegi, ýaragly güýçleriň bu sebitde geçirjek operasiýa, gurşawa we duşmanlaryň ukybyna garşy taýarlyk görmegi üçin gerekdir.
Häzirki wagtda dünýäde syýasy, taryhy, ykdysady ýagdaýlardan gözbaş alýan köp sanda dartgynlyk, çaknyşyk we krizisler bar. Olaryň aglaba bölegi Ýakyn Gündogarda we onuň töwereginde başdan geçirilýär.
2011-nji ýylda Tunisde başlan we örän gysga wagtda Demirgazyk Afrika we Ýakyn Gündogara ýaýran we Arap Bahary diýip at berilen halk hereketleri sebitiň geosyýasy deňagramlylygynyň üýtgemegine sebäp boldy. Tunisde, Liwiýada we Müsürde hökümetiň agdarylmagyna we Siriýada içerki söweşiň başlanmagyna sebäp bolan bu hereketler, sebitde tapawutly radikal toparlaryň täsirini artdyrmagyna sebäp döretdi.
Siriýada 2011-nji ýylda başlan içerki söweş, sebitiň ýurtlarynyň milli howpsyzlyklaryna gönüden-göni howp salan bir ýagdaýa öwrüldi. Krizisiň sebitiň ýurtlaryny öz içine aljak bir söweşe ýa-da has çuň bir krizise öwrülmek howpy bar.
Ýakyn Gündogaryň iň uly energetika öndürijilerinden biri bolan Eýranyň alyp barýan wekilçilikli söweş syýasaty, sebitiň ýurtlary bilen birlikde Halkara ulgam taýdan hem uly bir howp hökmünde görülýär. Eýranyň esasan hem uzak aralykly raketa we raketa tehnologiýalary bilen Pars aýlagyndaky geçişlere päsgel ýa-da böwet bolup biljek ulgamlary bu howp düşünjesini has hem berkidýär. Eýran bilen Ysraýylyň arasyndaky dartgynlygyň bir çaknyşygyň döremegine sebäp bolmak howpy hem bar.
Söweşiň başlanmagynda we tamamlanmagynda tehnologiýa iň kesgitleýji rol oýnady we oýnamgyny hem dowam etdirýär. Bilimiň we tehnologiýanyň özgermegi şol çäkde şu asyryň ortasyna çenli aralykdaky etapda goranyş pudagynda tehnologiýa, ulgam we çözgütleri öň hatara çykarýar. Bular informasion-aragatnaşyk tehnologiýalar we kiber söweşler, biotehnologiýa, energetika, uçarmansyz we sürüjisiz harby ulaglar, döwrebap enjamlar we önümçilik tehnologiýalar, simulirleme we wizualizasiýa tehnologiýalary bilen alternatiw güýç ulgamlary we ýangyç tehnologiýalarydyr.
Meşhur strateg Karl Fon Klauzewis söweşi syýasatyň başga usullar bilen dowamy hökmünde teswirledi. Bu sözden ugur alyp söweşi we has giňişleýin aýdylanda goranyş göwrümini milli howpsyzlyk strategiýasynyň bir enjamy hökmünde teswirlemek gerek. Şonsuzam öňki asyrlarda imperatorlyklar we döwletler söweşi syýasy, ykdysady we harby syýasatlaryň bir bölegi hökmünde ulandylar. Şu günki günde harby ukyplylyk, goranyş tehnologiýalar we söweş strategiýalar özgeriş tehnologiýasy bilen gönüden-göni baglanşykly. Söweşiň ýakyn we uzak möhletde nähili boljagy: bolmagy ähtimal sreda we şertler bilen duşmanlaryň ukyplylyklarynyň öňünden bilinmegi täsirli bir söweş güýjüni eliňde saklamak üçin gerek. Strategik, ykdysady, syýasy we tehnologik şertler-göz öňünde tutmak ukyplylygy bilen bilelikde ulanylsa döwrebap zerurlyklara jogap berip biljek goranyş güýjüni gurmak mümkin bolup biler.
Atatürk uniwersitediniň Halkara gatnaşyklar bölüminiň ylmy işgäri Dr. Jemil Dogaç Ipegiň bu günki temamyz baradaky synyny siziň dykgatyňyza ýetirdik.


text:
Tanymal türkmen ýazyjysy, şahyr, alym.
Oraz Ýagmyr (Orazdurdy Ýagmyrow) Ylmy-barlaglary bilen türki dünýäsiniñ tasawwuf alymlaryny, umumy türki edebiýatyny Orta Aziýada tanatmaga çalyşan adamdyr.
1947-nji ýylda dogulýar. 1972-nji ýylda Magtymguly adyndaky Türkmen döwlet uniwersitetini (şol wagtky Maksim Gorkiý adyndaky) okap tamamlaýar.
Ilkinji romany "Duman daganda" 1989-njy ýylda neşir edilýär. Romanda ýokary wezipeli döwlet işgärleriniñ mafiýa bilen hyzmatdaşlyk edip nähili pyssy-pyjurlyklary edýändikleri barada batyrgaýlyk bilen söz açylýar. Eser neşir edilen badyna okyjylar tarapyndan satyn alynyp gutarylýar. Ýazyjynyñ ikinji romany "Magtymgulynama" 1992-nji ýylda neşir edilýär.
1994-nji ýylda meşhur dessançy Gurt Ýakubyñ ömründen söz açýan kitapçasy neşir edilýär. "Garajaoglany kim zyndandan çykarýar?" atly makalasy (1990), "Saçlaryñ gara dälmidir?" (1994), "Gumry seslim nirdesiñ?" (2007) atly kitaplary öñ Türkmenistanda gadagan edilen Garajaoglanyñ halk arasynda we Orta Aziýa boýunça söýlüp okalmagyna sebäp boldy.
Ýazyjynyñ "Men Atatürk" atly kitaby (1999) kitaby Mustafa Kemal Atatürk barada söz açýar. Möwlana Jelaleddin Rumy, Ýunus Emre, Hajy Bekdaş Weli hakynda kitaplar ýazdy we " Türki dünýäsiniñ şygyr antologiýasy" atly kitap neşir etdirdi. Türk şahyrlarynyñ birnäçe eserlerini türkmen diline terjime edýär.
Türkmen halkynyñ arasynda Ependi ady bilen giñden tanalýan Nasreddin Hojanyñ täze degişmelerini toplap 2010-njy ýylda "Gülki dermany" ady bilen Kiprde neşir etdirdi.
Aşgabatda Mehmet Akif Ersoýyñ, Garajaoglanyñ, Möwlana Jelaleddin Rumynyñ, Ýunus Emräniñ, Mustafa Kemal Atatürkiñ günlerini geçirmegi gurnady.
Oraz Ýagmyryñ Azerbaýjanda neşir edilen "Garabagly enäniñ perýady" we Özbegistanda neşir edilen "Degirmen daşy" atly goşgular kitaplary hem bardyr.
Türkiýede "Yşk damjalary", "Nury Halmämmet", "Gaýgysyz Atabaý" romanlary neşir edildi.
Edebi hyzmatlary üçin 1999-njy ýylda Türkiýe Respublikasynyñ Prezidentiniñ "Liyakat" baýragy berilýär. Şeýle hem 2005-nji ýylda Türkiýäniñ Tarsus şäheriniñ "Bäş Altyn" baýragy, 2009-njy ýylda Türkiýäniñ Ýazyjylar birleşiginiñ ýörite baýragyna mynasyp bolýar.
Iñ soñky kitaby Türkiýede neşir edilen "Bozgurdyñ balalary" atly goşgular kitabydyr.
Taýýarlan: Has Türkmen.
Oraz Ýagmyr barada
Tanymal türkmen ýazyjysy, şahyr, alym.
-
Gurban93
2 weeks ago
- Goşmaça maglumat.
Oraz Ýagmyr
1947-nji ỳylyň awgust aỳynyň 15-ne dogdy. Kitaphanaçy, traktorçy, mugallym bolup işledi.1972-nji ỳylda Magtymguly uniwersitetiniň Türkmen dili we edebiỳaty bölümini tapawutlanan diplom bilen tamamlady. Esgerlik borjuny ýerine ýetirdi. Neşirỳatda, hökümet jaỳynda, Edebiỳat hazynasynda işledi. Uzak ỳyllar Magtymguly jemgyỳetiniň jogapkär kätibi boldy.
Türkmen romanynyň taryhynda sekiz aý içinde iki gezek çap edilen we elli ýedi müňüsi satylan diňe “Duman daganda” romanydyr. Ol “Magtymgulynama”, ”Gaz koroly”, ”Nury Halmämmet”, ”Diňe Gaýgysyz Atabaý”, “Daglar ýumrulyp beýgelyär” atly romanlaryň we ençeme hekaỳalar kitaplarynyň awtorydyr. Edhem diwana, Garajaoglan, Ŷunus Emre, Jelaleddin Rumy, Hajy Bekdaş Weli, Atatürk, Gurt Ŷakup, Magtymguly bilen bagly makalalar we kitaplar ỳazdy. Türkmen bagşylaryny şöhratlandyrmak üçin dabaralar gurady. Köp şahyryň ỳubileỳini geçirdi. Garajaoglanyň gadagan ỳyllarynda: ”Garajaoglany kim zyndandan çykarar?” diỳen makala ýazdy.
Türkiỳede, beỳleki türki döwletlerde çeper eserleri we ylmy makalalary çap edildi.
Oraz Ŷagmyr, Türk dünỳäsine hyzmatlary üçin, 1999-njy ỳylda Türkiỳe respublikasynyň Prezidentiniň Halkara “Liýakat” baỳragyna, Garajaoglany dünỳä tanatmakdaky uly işleri üçin 2005-nji ýylda Tarsus Bäş Altyn baỳragyna, 2009-njy ýylda Türkiýe Ýazyjylar Birleşiginiň “Beýik Baýragyna” mynasyp boldy. Edebiýat ýaryşmalarynda baýrakly orunlary eýeledi.
Ýazyjy Aşgabatda ýaşaýar, häzirki wagtda ekologiỳa hakda roman ýazýar.
Alynan çeşme: Daglar ýumrulyp beýgelýär Ankara. 2007 ýyl.